






SKANDINAVISK UFO INFORMATION 

- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomeneme. 

SUFOI ledes af 

Forretningsudvalget samt 
Repræsentantska bet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 

Formand: Flemming Ahrenkiel, Niels Bohrs Al¬ 
lé 12\ 2860 Søborg, tlf. (01) 67 38 70. 
Kasserer: Erik B. Johansen, Bogfinkevej 79, 
Jyllinge, 4000 Roskilde, tlf. (03) 38 88 44. 

Udvalgsmedlem: Carsten Hedegaard Pedersen, 
Mørkelmosevej 2, Avderød, 2980 Kokkedal, 
tlf. (03) 18 04 26. 

Abonnement bestilles lettest ved at indbetale 
medlemskontingentet (d. kr. 55,00 for året 
1976) til regnskabskontorets gironr. 9117725; 
det kan også bestilles på ethvert postkontor 
samt hos landpostbudet. 

Adresseændringer etc. bedes hurtigst muligt 
meddelt til SUFOIs Ekspedition, da denne 
fremgangsmåde har vist sig at give færrest 
fejl. 

Optimisme og 
år 1975 


en snebold 



„Vi vil modtage signaler fra andre intelli- 
gensvæsener i rummet, og dette vil ske umid¬ 
delbart før en landing, hvor mennesker for 
første gang vil stå ansigt til ansigt med et 
intelligensvæsen fra en fremmed planet! 14 

Citatet stammer fra en af de i UFO-NYT 
nr. 2/75 omtalte synske personer, der spåede 
om vigtige begivenheder i løbet af året 1975. 
I skrivende stund tyder noget på, at denne 
forudsigelse næppe vil gå i opfyldelse - des¬ 
værre kan man måske sige. 

Men tanken er mærkværdigvis slet ikke 
så utopisk i dag. Når det sidste nummer i en 
årgang af UFO-NYT går i trykken som nu, 
kan man godt fundere lidt over hvor langt 
vi egentlig er nået indenfor hele UFO-pro- 
blematikken. For året 1975 er det svært at 
pege på egentlige milepæle eller skelsættende 
begivenheder indenfor UFO-sagen. Der ske¬ 
te uden tvivl en hel del flere vigtige enkelt¬ 
begivenheder i 1974, alene hele røret om¬ 
kring J. Allen Hynek, hans bog og hans UFO 
Center samt radio-TV’s UFO-interesse i ud¬ 
landet. 

Men 1975 har alligevel haft sin egen spe¬ 
cielle gang. Det har været året, hvor snebol¬ 
den, der blev sat i gang i 1974, langsomt be¬ 
gyndte at rulle hurtigere og blev større og 
nu med en vis inerti ruller ind i det nye 1976. 
Vi har i SUFOI i årets løb kunnet registrere 
denne sneboldseffekt, både herhjemme og 
via vore kontakter over det meste af verden. 
Effekten har vist sig på mange områder: 
flere vidner tør træde frem og berette om 
deres observationer, flere videnskabsmænd 


lufter nu offentligt en interesse for det tid¬ 
ligere ret odiøse emne, offentlige instanser og 
private institutioner er begyndt at behandle 
emnet ret seriøst; artikler om UFO’er dukker 
op i fagtidsskrifter, som tidligere absolut ikke 
ville bringe omtale af et fænomen, der offi¬ 
cielt ikke eksisterede; og sidst men ikke 
mindst udvikler der sig nu et samarbejde 
mellem private UFO-organisationer og stats¬ 
lige institutioner, med det formål at opnå 
så gode, friske og pålidelige observations¬ 
beretninger som muligt - hvem ville i sin 
vildeste fantasi have tænkt sig det muligt for 
et par år siden, eller blot for ét år siden? 

Vender vi os fra det store udland til mere 
hjemlige omgivelser ser snebolden knap så 
imponerende ud. Der er så småt lignende 
fremskridt herhjemme, men det ser ud til at 
sagerne her udvikler sig lidt langsommere og 
mere gumpetungt. Vi har ikke haft en dansk 
Hynek eller Poher, der har kunnet bringe 
røre i andedammen, men vi har dog alligevel 
haft den tilfredsstillelse at kunne konstatere 
en mere positiv holdning til UFO-problemet 
og SUFOI’s arbejde hermed hos presse og 
bl. a. forsvar. Vi har i det forløbne år op¬ 
levet adskillige gode danske UFO-observa- 
tioner, som bl. a. på grund af en sober 
pressedækning har givet muligheder for nær¬ 
mere undersøgelser, og som af samme årsag 
sikkert har åbnet flere menneskers øjne for 
mulighederne for UFO-ernes reelle eksistens. 
Med hensyn til hele UFO-problematikken er 
der derfor også i dag, set med SUFOFs øjne, 
grund til at mene, at et optimistisk syn på 

det kommende års udvikling ikke vil være 
uberettiget. Selv om snebolden ruller lang¬ 
sommere herhjemme - så ruller den trods 
alt! 

Indenfor SUFOI som organisation har året 
heller ikke været begivenhedsløst. Vi — og 
vore læsere - måtte i begyndelsen af året 
gennem en del kvaler i forbindelse med om¬ 
lægning af SUFOI’s ekspedition, en dygtig 
og energisk formand trak sig tilbage efter 
mange års formandsarbejde for SUFOI og 
overlod taburetten til en ny mand, under¬ 
tegnede, og alt imens er arbejdet indenfor 
SUFOI vokset støt og ubarmhjertigt. Der 
er blevet og bliver stadig arbejdet hårdt af 
de direkte implicerede indenfor SUFOI, og 
det kan ikke understreges ofte nok, at det 
hele udføres ulønnet og i fritiden. Der er 
derfor grænser for hvor meget der kan over¬ 
kommes, og på hvor kort tid. 

Til gengæld har det været en stor glæde 
at kunne konstatere, at SUFOI’s medlemstal 
har været støt stigende gennem det forløbne 
år. SUFOI’s medlemmer, UFO-NYT’s abon¬ 
nenter, er en forudsætning for hele organi¬ 
sationens arbejde og eksistens - jo flere med¬ 
lemmer desto flere muligheder får SUFOI 
for at arbejde med UFO-sagen. Vore med¬ 
lemmer vil derfor give SUFOI - og derved 
også sig selv - en virkelig støtte ved at for¬ 
tælle interesserede om SUFOI’s arbejde og 
ved at medvirke til en forøgelse af abonne¬ 
mentstallet på UFO-NYT. Jeg vil håbe, at 
vi ved bl. a. vore nuværende medlemmers 
hjælp også i det kommende år vil opleve en 
stigende tilgang af nye medlemmer. 

Til sidst nogle få ord om SUFOI’s livs¬ 
nerve - UFO-NYT! Nye girokort til indbe¬ 
taling for UFO-NYT 1976 er allerede ud¬ 
sendt til vore abonnenter, og de vil have kon¬ 
stateret, at UFO-NYT også i 1976 har måt¬ 
tet følge med i de prisstigninger, som alt i 
dag er underlagt. Årsabonnementet for 1976 
er steget til 55,- kr. Det har været en økono¬ 
misk nødvendighed, og vi håber ikke, at den¬ 
ne beskedne forhøjelse vil afholde nogen fra 
at benytte de udsendte girokort. 

Årsskiftet betyder også andet for UFO¬ 
NYT! Det nummer De holder i hånden net¬ 


op nu bliver det sidste med dette udseende!! 
Fra og med nr. 1/76 kommer UFO-NYT i 
A5 format, et standardformat, der giver stør¬ 
re muligheder sammen med moderne off-set 
teknik, og skrifttyperne bliver af Helvetica- 
typen, en „moderne** og meget læsevenlig 
teksttype. Denne ændring har givet SUFOI’s 
ledelse adskillige søvnløse nætter, diskussio¬ 
ner om skal-skal ikke, men nu er beslutnin¬ 
gen taget. Glæd Dem til de kommende num¬ 
re af UFO-NYT og lad os høre Deres me¬ 
ning om forandringen. 

Alt i alt — der er grund til optimisme på 
UFO-sagens vegne, også for det kommende 
1976. Det bliver spændende at se, hvor stor 
snebolden er blevet og hvor hurtigt den er 
kommet til at rulle næste år ved denne tid. 

Fl. Ahrenkiel 


EKSPEDITIONEN MANGLER 

„UFO-NYT“ nr. 1, 2 og 3/1975 

På grund af postale og andre fejleks¬ 
peditioner har en del af vore abon¬ 
nenter fået to eksemplarer af disse. 
Skulle De være i besiddelse af de 
numre som vi mangler, eller hvis'De 
alligevel ikke gemmer de gamle nr. 
af bladet, vil vi være meget taknemlige 
såfremt De vil sende os nr. 1, 2 og 3. 

På forhånd tak! 

Peter A. Hansen, Erica-parken 61 2 
2820 Gentofte. 


Nu har Farum også sin UFO-kreds! 

Vi holder møde hver anden uge, dis¬ 
kuterer, holder foredrag og hygger os. 
Kom og vær med! 

Johan Galster, 

Gartnervænget 13, 

3520 Farum. 

Tlf. (02) 95 23 09. 

Det kan gå galt - selv for UFO’er!! 


2. del 

I første del af denne artikel (UFO-Nyt nr. 
4/75) omtalte jeg hovedtrækkene i den mere 
end 4 timer lange UFO-observation nær 
New Berlin, N.Y., i USA, hvor Mary M. 
og hendes svigermor på forholdsvis kort af¬ 
stand fulgte UFO-nauters hektiske arbejde 
med at reparere et UFO, der øjensynlig hav¬ 
de måttet nødlande. Vidnerne så besætninger 
fra to UFO’er gøre flere forgæves forsøg på 
at få en ny eller repareret „motordel“ ført 
på plads i bunden af det nødlandede UFO, 
indtil det endelig lykkedes, hvorefter begge 
UFO’er kort efter igen steg til vejrs og for¬ 
svandt. Mary M. aflagde næste dag besøg 
på det sted, hvor reparationen havde fundet 
sted og fandt ikke blot aftryk fra de to 
UFO’er, men yderligere en stump „kabel“. 
Natten før havde hun sammen med sviger¬ 
moderen set skikkelserne beskæftiget med 
noget kabel-agtigt, som de skar stykker af i 
forbindelse med reparationen. 

Mary M. og hendes svigermor gemte dette 
„kabelstykke“ tilside, men da tilfældet blev 
undersøgt og vidnerne udspurgt, kunne dette 
håndgribelige bevis ikke fremskaffes. Ingen 
kunne huske, hvor det var blevet puttet hen, 
måske især fordi der var gået omkring en 
halv snes år mellem selve observationen og 
Ted Bloecher’s nøjere undersøgelse af tilfæl¬ 
det. 

Vi afslutter dette første uhelds-tilfælde 
med et udpluk af de spørgsmål og svar, der 
blev nedskrevet på Ted Bloecher’s spørge¬ 
skema, da han indledte undersøgelserne 
bl. a. fordi der heri angives en del mål og 
detailler på UFO’et og dets besætning: 

Sp.: Var lyden fra objektet anderledes end 
fra f. eks. en helikopter? 

Sv.: Ja, den var blødere, ikke noget wap-wap- 


wap. Kun en svag summen. 

Sp.: Ved båndinterviewet beskrev De, at 
mændene havde 5 fingre. Kunne De se de 
5 fingre? 

Sv.: Jeg er ikke helt sikker. De havde ikke 
nogen særlig mærkværdig måde at behandle 
værktøjet på, ligesom deres fagter forekom 
normale - jeg er næsten sikker på, at de vir¬ 
kelig havde 5 fingre, hænderne forekom mig 
ikke unormale. 

Sp.: Hvordan vidste De, at skikkelserne 
var større end normalt? Fandtes der nogen 
form for referencepunkter? 

Sv.: Buskene, der stod et stykke nede ad 
bakken, var omkring 150 cm høje, og „mæn- 
dene“ var ca. 45-60 cm højere. De mænd, 
der var beskæftiget med „at skære kabler“, 
stod nær buskene. 

Sp.: Hvor store var hullerne i jorden? 
Spidsede de til nedad? 

Sv.: De var ca. 36 cm i diameter og 46 cm 
dybe. Ja, de spidsede til. 

Sp.: De sagde, at der var adskillige, som var 
33 cm dybe. Hvor dybe var de mindst-dybe? 
Sv.: Ca. 6 cm. 

Sp.: Hvor langt var der mellem de to sæt 
landingsmærker? 

Sv.: Omkring 12-15 m. 

Sp.: Hvor langt nede ad bakken, målt fra 
det nederste objekts landingsmærker, fandt 
De kabelstykket? 

Sv.: Omkring 15-18 m. 

Sp.: Hvornår gik Dick (Mary M.’s mand) 
op på bakken sammen med Dem? Gik nogen 
anden derop? 

Sv.: Dagen efter de var vendt tilbage efter 
jagten, mandagen efter observationen. Ingen 
andre gik derop. 

Sp.: Kan De anslå størrelsen på objektet? 
Sv.: Omkring 7,5-9 m i diameter. 

1. „Mand", 200-240 cm høj. 2. Overdel hen¬ 
lå i mørke. 3. underdel genspejlede lys. 4. 
Ben, 180-210 cm høje. 5. „Motor"(?) ca. 
60 cm høj og 30 cm bred. 6. Oplyst „motor". 
7. Kraftigt lys, ca. 3 meter bredt. 


Sp.: Kan De anslå landingsbanens længde? 
Sv .: Omkring 180-210 cm. 

Sp.: Kan De anslå størrelsen på lyset under 
objektet? 

Sv.: Ca. 3 m i diameter. 

Sp.: Svarede lyset i størrelse til „3 fuldmå¬ 
ner" (som sagt på båndet), eller var det den 
hele, oplyste underside, der havde den stør¬ 
relse? 

Sv.: Det var lyset direkte under objektet, 
mellem dets ben, som havde den størrelse. 

Sp.: Kan De tegne en linie tværs hen over 
objektet, der viser, hvor lys og skygge mødtes. 
Buede denne linie opad eller nedad på mid¬ 
ten? 

Sv.: Nedad (se tegning). 

Sp.: Hvilke stillinger indtog skikkelserne 
under objektet, mens de arbejdede med 
„motoren"? 

Sv.: Siddende under udskiftningen, halvt 
liggende ved udtagningen, liggende på albu¬ 
en samt knælende. 

Sp.: Var området rundt om objektet op¬ 
lyst af dettes lys? 

Sv.: Ja, noget og ud i en afstand på ca. 
12 m fra lyset. 


Mary M.’s tegninger illustrerer den sidste 
del af ovenstående spørgsmål, hvor dimen¬ 
sioner af fartøj, personer samt placeringer 
nævnes. 

Til ovenstående skal lige bemærkes, at 
selv om Ted Bloecher er en trænet intervie¬ 
wer, synes han alligevel nogle gange at stille 
ledende spørgsmål, i disse udpluk bl. a. i for¬ 
bindelse med mændenes højde (Var der nog¬ 
le referencepunkter?), ved hullerne i jorden 
(Spidsede de til nedad?). 

I forbindelse med New Berlin observatio¬ 
nen findes der et andet tilfælde, hvor bl. a. 
påklædningen af den observerede UFO-naut 
stemmer overens med de uniformer, som 
Mary M. og hendes svigermoder beskrev blev 
båret af de to UFO’ers besætninger. 

Om aftenen den 7. august 1954 rappor¬ 
terede to drenge at have set et UFO lande 
på en mark ved deres gård og piloten stige 
ud. Vidnerne var den 13-årige Gabriel og 
den 11-årige Henri Coupal, som boede nær 
Hemmingford, Quebec, lige nord for New 
York’s statsgrænse. I et interview taget på 
bånd et par uger efter observationen be¬ 
skrev drengene og deres mor mødet i flere 
detailler. 

De to drenge var gået ud til en af mar¬ 
kerne for at samle ærter efter aftensmaden. 
Gabriel så op, da han hørte en summende 
lyd „som fra bier", og fik øje på et lysende 
og mangefarvet objekt, der dalede ned nær 

en lade. Det svævede omkring en meter over 
jorden, hvorefter det kugleformede objekt, 
ca. 3 m i diameter, blev mørkt, og i bunden 
kom et rør eller en skakt til syne, som sænke¬ 
des ned på jorden og, ifølge den ældste dreng, 
„blev ligesom en stige“. En åbning kom til 
syne og en meget høj mand kom ud. Ræd- 
selslagen greb Gabriel sin lillebroder, og de to 
spænede hjemad. Men de fløj afsted mod 
hjemmet, på ryggen af deres ene hest, så 
Henri tilbage og sagde: „Jeg ser en stor 
mand, der kommer efter os.“ 

Ifølge notater taget fra båndinterviewet 
beskrev drengene manden som værende 210- 
240 cm høj, klædt i en meget tætsiddende, 
sort gummidragt, men med hovedet fri. Han 
var velbygget og havde, hvad drengene be¬ 
skrev som „en maskinpistol 44 i hånden. Fra¬ 
set deres beskrivelse af mandens „store, run¬ 
de øjne 44 , så han fuldstændig menneskelig 
ud, skønt hans sorte hår „ikke var redt som 
mænds her på egnen 44 , var klippet „anderle¬ 
des 44 og „ikke særlig langt 44 . Dette billede 


svarer helt til det givne ved New Berlin ob¬ 
servationen. 

Det interessante ved Hemmingford obser¬ 
vationen er, at medens der ikke blev gjort 
flere observationer af „den høje mand 44 , for¬ 
talte mrs. Coupal, at objektet opholdt sig 
i nabolaget i mere end en time efter dren¬ 
genes første oplevelse, og øjensynlig landede 
det kort adskillige gange i nabolaget. Det 
blev set af temmelig mange mennesker. 

Med hensyn til UFO-nauternes specielle 
aktivitet i New Berlin tilfældet - den lang¬ 
varige reparation af en ting, som vidnet me¬ 
ner var motoren eller kraftkilden - giver en 
undersøgelse af UFO-naut-observationerne 
ikke andre tilfælde, hvor tilsvarende er ble¬ 
vet rapporteret så detailleret. Der er imid¬ 
lertid mange rapporter om observationer, 
hvor de rapporterede UFO-nauter syntes at 
være engageret i en eller anden slags arbej¬ 
de på eller nær et UFO. 

Flying Saucer Review nr. 3/74. 

/Fl. Ahrenkiel. 


UFO’er 


Den psykiske 
komponent 


af dr. Jacques Vallée 

SUFOI’s indledning 

Der findes sikkert næsten lige så mange op¬ 
fattelser af UFO-problemet som der findes 
UFO-forskere. At UFO’erne ses og at de fin¬ 
des er de fleste enige om, men når diskussio¬ 
nen kommer ind på, hvad der ligger bag det 
observerede, hvad der er den egentlige årsag 
til UFO-observationerne og fortolkningen af 
årsagen eller årsagerne, bliver meningerne 
ret divergerende. 

Visse personer sættes gerne i forbindelse 
med visse opfattelser og fortolkninger, f. eks. 
sættes J. Allen Hynek måske i forbindelse 
med en videnskabelig behandling af UFO’- 
erne som værende mulige rumfartøjer, me¬ 
dens John A. Keel forbindes med en mere 


psykologisk eller paranormal opfattelse af 
fænomenet. Ligeså med UFO-forskeren 
Jaques Vallée, der normalt sættes i forbin¬ 
delse med en matematisk og statistisk be¬ 
handling af UFO-problemet, altså en måske 
noget jordbunden og tør, men dog absolut 
positiv indstilling. 

Det viser sig imidlertid efterhånden svæ¬ 
rere og sværere at bibeholde en sådan klassi¬ 
ficering af de enkelte UFO-forskere, bl. a. 
fordi der i løbet af de seneste år har vist sig 
en tendens blandt de mere „tørre og saglige 44 
UFO-forskere til at nærme sig en opfattelse 
af UFO-fænomenet, som er næsten den dia- 
mentralt modsatte af deres tidligere opfattel¬ 
se. Hermed menes ikke en overgang fra en 
saglig til en „usaglig 44 opfattelse, men nær- 

mere en overgang fra en „fysisk forklaring" 
til en „psykisk eller paranormal forklaring" 
på UFO-fænomenet. Den mest udtalte re¬ 
præsentant for det sidste synspunkt er måske 
John A. Keel, hvilket ses af hans artikler i 
f. eks. Flying Saucer Review og i hans ud¬ 
givne bøger. 

Den efterfølgende artikel er en illustration 
af dette skift fra en „fysisk" til en „paranor¬ 
mal" opfattelse af UFO-fænomenet, og det 
er dr. Jacques Vallée, der her lufter sin nye 
opfattelse. 

Det er ikke helt korrekt, at Vallée først 
nu er begyndt at se UFO’erne fra denne 
synsvinkel, idet han allerede i sin bog „Pass¬ 
port to Magonia" fra 1970 gav udtryk for 
den opfattelse, at UFO’erne næppe kun var 
metalliske rumskibe fra en anden planet, 
men at fænomenet måske havde helt andre 
og indtil nu upåagtede aspekter. 


Denne noget anderledes opfattelse af 
UFO’erne ligger et stykke fra SUFOI’s, men 
vi skal ikke undlade at nævne den, især for¬ 
di så mange ansete UFO-forskere i den sid¬ 
ste tid har luftet og diskuteret lignende ide¬ 
er. Den efterfølgende artikel er kun uddrag 
fra Vallée’s oprindelige artikel i Psychic, som 
vi desværre ikke endnu har kunnet få fat i. 
Artiklen her er oversat fra det spanske UFO- 
tidsskrift STENDEK af oversætter Elsa 
Kaufmann, og vakte i sin originalform ret 
stor opmærksomhed i UFO-kredse i andre 
lande - hovedsagelig fordi forfatteren var 
Jacques Vallée! I et senere nummer af UFO- 
Nyt vil denne noget anderledes opfattelse af 
UFO-erne blive nærmere omtalt. 

/Fl. A. 

(Det kursiverede er citat fra J. V.s origi¬ 
nalartikel). 


Stendek’s indledning 

Det nordamerikanske tidsskrift Psychic inde¬ 
holdt i sit januar-februar nummer fra i år en 
interessant artikel af Dr. Jacques Vallée, en 
for vore læsere velkendt personlighed. Om¬ 
talte redegørelse har titlen: „UFO’er, den 
psykiske komponent". På grund af artiklens 
store omfang har vi foretrukket at give nogle 
uddrag af den samtidig med at vi føjer nogle 
personlige betragtninger til. 

En meget skrøbelig forbindelse - - - 

„Der er endnu ikke etableret nogen som 
helst forbindelse mellem de tusinder af til¬ 
fælde af uforklarlig art og sandsynligheden 
for at der er parapsykiske fænomener til ste¬ 
de såsom psykokinese, profeti og telepati. For¬ 
målet med denne artikel er at gå videre med 
udbygningen af denne forbindelsef' 

Størstedelen af de observationer, som cite¬ 
res af Dr. Vallée er dog ikke repræsentative 
for UFO-fænomenet i almindelighed og end¬ 
nu mindre for vurderingen af Type 1-fæno¬ 


menet. Selv om nøglen til UFO-gåden teore¬ 
tisk bør findes i kontakttilfældene, mener vi 
at man bør gå forsigtigt til værks med at ud¬ 
vælge hændelser, der kan bruges til generelle 
gangbare konklusioner. Til syvende og sidst 
er det ikke engang bevist, at en stor og vig¬ 
tig procentdel af vidnerne til pålidelige kon¬ 
takttilfælde skulle være i besiddelse af skjulte 
paranormale evner. 

Det ser dog ud til at være rigtigt, at UFO- 
erne og deres besætninger kan fremkalde fy¬ 
siske bivirkninger i levende væsener i vores 
verden (planter, dyr og selvfølgelig menne¬ 
sker) ; en mængde gyldige tilfælde taler for 
dette. Ikke desto mindre kommer man ind på 
spekulationernes tågede område når man for¬ 
sikrer, at disse bivirkninger fremkaldes med 
bevidst formål af de intelligenser, som styrer 
UFO’erne. 

Hvilken forklaring? 

„Hvis de extraterrestriske eller andre intelli- 
gensvæsener af ikke-jordisk oprindelse ønske- 

de at færdes uden at blive observeret af myn¬ 
dighedernej og hvis de ønskede at forblive 
uopdaget af militær systemet og heller ikke vil¬ 
le genere et samfunds politiske og administra¬ 
tive planer samtidig med at de såede dyb tvivl 
i nævnte samfund, hvad angår hvor langt det 
er udviklet i dets elementære filosofiske prin¬ 
cipper, så er det netop den slags begrebsfor¬ 
virring de i så fald sætter i gang.” 

(Forfatteren refererede til et tilfælde hvor 
det formodede besætningsmedlem af et UFO 
spurgte vidnet: Er jeg i Italien eller i Tysk¬ 
land?) 

„Samtidig ville en sådan fremgangsmåde 
snart lave om på den rigtige forklaring, så at 
den endelige opklaring umuliggjordes. Med 
andre ord, der skulle laves et billede, som 
kunne godtages, eller en grund som lå lidt 
længere fra den tros struktur i det samfund, 
som man henvendte sig til. Jeg tror at den 
nuværende mening hos størsteparten af „tal¬ 
lerkenentusiasterne” er at UFO’erne er rum¬ 
skibe bemandet med besøgende fra andre pla¬ 
neter og at denne mening passer præcist ind 
i den opbygning, som maskerer det sande og 
uendeligt mere komplicerede samfund 3 hvis 
intelligens og teknologi står bag de iagttagne 
fænomener.” 

Som sagt er der et andet aspekt af proble¬ 
met: hvis „de“ ønsker at forblive skjult eller 
ikke ønsker en åben almindelig kontakt, så er 
det logisk, at de opfører sig som de gør. Vi 
kender ikke grunden til deres opførsel, selv 
om vi tror vi har en mulig forklaring derpå. 
Og den er lige gangbar, hvadenten de kom¬ 
mer fra et andet solsystem, eller fra et paral¬ 
lelt univers eller fra fremtiden etc. etc. På 
problemets nuværende stadium er den Extra- 
terrestriske Hypotese den, som giver de færre¬ 
ste ubekvemmeligheder set fra alle synspunk¬ 
ter. Alligevel må vi ikke glemme at sige, at 
de undersøgelser som foretages omkring fæ¬ 
nomenet ikke berøres af denne studie hypo¬ 
tese: det drejer sig til slut om at studere og 
analysere begivenhederne uafhængigt af de¬ 
res mulige oprindelse og endelige forklaring. 

På den anden side, selv om den nuværen¬ 
de mening hos størstedelen af „tallerken- 
entusiasterne <£ er, at de kommer fra det ydre 


rum, så forhindrer dette ikke at nogen rejser 
tvivl omkring fænomenets egentlige natur: er 
de virkelig sådan, som vi ser dem, eller for¬ 
søger „de“ at maskere sig i enhver epoke af 
vor historie efter mere eller mindre konven¬ 
tionelle mønstre? Til slut må vi sige, at selv 
om det skulle være tilfældet, at de er extra- 
terrestriske gæster, så står vi over for en for¬ 
klaring, som alligevel ikke opklarer mysteriet; 
spørgsmålet, som skal løses, er efter min me~ 
ning: hvorfor er de her? Hvad laver de på 
vores planet? 

Det „Usynlige Universitet" udtaler sig 

De paragraffer som følger er ikke fra Dr. 
Vallée’s personlige værk, men de er blevet 
diskuteret under „private samtaler mellem 
professionelle videnskabsmænd, som udgør 
det Usynlige Universitet til undersøgelse af 
UF O 3 er” . Samtalerne er: 

1. - De ting som vi kalder UFO 9 er er ikke 
genstande, og de flyver ikke. De kan dema¬ 
terialisere sig, hvad nogle fotografier taget 
for nylig viser, og de bryder de love for be¬ 
vægelse, som vi kender. 

2. - UFO 3 er er blevet set gennem hele vor 
historie, og de har til enhver tid fået deres 
egen forklaring inden for enhver kulturs 
ramme. I Antikkens tid blev de betragtet som 
guder; i Middelalderen som magikere; i det 
19. århundrede som videnskabelige genier. 
Og i vor tid som interplanetare rejsende. 

3. — Tendensen til for tiden at acceptere 
UFO'erne som „bevis ce på rejsende gæster fra 
rummet er et „non sequitur” (fører ingen 
vegne). Fænomenet kunne være en manife¬ 
station fra en avanceret teknologi i en meget 
kompliceret forstand, som ville indbefatte for 
eksempel universer som griber ind i hinan¬ 
den. Hvis rummet og tiden ikke er så faste i 
strukturen, som man indtil nu har ment in¬ 
den for fysikken, så har spørgsmålet „hvor 
kommer de fra?” næsten ingen mening. 

4. - Nøglen til en forståelse af UFO-pro¬ 
blemet kan være i de psykiske virkninger, som 
UFO-fænomenet fremkalder (eller de be¬ 
vidsthedstilstande som opstår) hos nogle iagt¬ 
tagere, hvis liv undergår en dyb forandring 
og som udvikler usædvanlige evner, som de 

kan have svært ved at tilpasse sig. Det ser 
ud til at være en ringe del af vidnerne som 
offentliggør deres beretninger om disse ople¬ 
velser,, sammenlignet med den mængde til¬ 
fælde, hvor der er givet oplysninger under 
fire øjne. 

5. — Kontakten mellem de menneskelige 
modtagere og UFO-fænomenet foregår under 
betingelser kontrolleret af UFO'et. Dets fun¬ 
damentale karakteristik er en konstant absur¬ 
ditet med adresse til de ledende i samfundet, 
som de henvender sig til, samt absorbtion på 
et dybt underbevidst plan af symboler som 
transmitteres ved mødet. Denne „resonnans cc 
mekanisme mellem UFO'et s symbol og de 
ubevidste menneskelige arketyper er blevet 
udførligt beskrevet af Carl Jung, hvis bog 
Flyvende Tallerkener adskillige steder refe¬ 
rerer til den ældgamle kending „tegnene på 
himlen cc . 

Det må være klart, at jeg ikke betragter 
UFO-fænomenet som det ukontrollerbare spil 
som det er umuligt at få kendskab til for 
højere udviklede væsener. Efter min mening 
er det dog ikke sandsynligt, at et møde med 
dette fænomen ville bringe mere til menne¬ 
sket, end det allerede havde i forvejen - mu¬ 
ligvis på et ubevidst niveau. Alt foregår ef¬ 
ter min mening, som om fænomenet var et 
produkt af en teknologi, som fulgte veldefi¬ 
nerede mønstre og regler, omend fantastiske, 
målt med almindelige menneskelige forhold. 
Fænomenet ser ikke ud til at have bragt no¬ 
gen trussel mod det nationale forsvar, og det 
ser ud til at være neutralt (ligeglad) med 
hensyn til de enkelte vidners velbefindende, 
hvad der får mange til at mene, at vi står 
over for et fænomen, hvis natur ikke er op¬ 
daget endnu. En hypotese som sandelig for¬ 
tjener seriøs opmærksomhed. 

Men påvirkningen er muligvis enorm på 
menneskets ubevidste impulser og kreativitet. 
Den kendsgerning, at vi ikke har en metodisk 
forskning til at studere denne påvirkning, er 
simpelthen et tegn på, hvor lidt vi ved om 
vor svaghed med hensyn til at trænge ind i 
vor egen bevidsthed “ 

Tilsyneladende er det mindre utaknemme¬ 
ligt at spekulere i mulige parapsykologiske 


virkninger hos nogle vidner, end i fysiske 
virkninger (spor, aftryk, afsvedne områder, 
strømsvigt, motorstop) i planter, dyr, menne¬ 
sker samt maskiner eller instrumenter kon¬ 
strueret af disse. 

Skyldes de usædvanlige evner som Uri Gel¬ 
ler har, intervention fra UFO ernes side? Og 
mens vi diskuterer sagen, så bliver „de“ ved 
med at flyve hen over byer, industrier, mili¬ 
tærområder, atomværker, lufthavne, raket¬ 
affyringsramper, krigsområder, skibe og biler, 
ørkener og marker, have, oceaner, floder, 
søer, bjerge og dale - med en forbløffende 
tavshed. Så er vi vist nået til det punkt, hvor 
vi kan formulere spørgsmålet: er det sandt, 
at „nøglen til en forståelse af UFO-f ænome¬ 
net kan ligge i de psykiske virkninger som fæ¬ 
nomenet fremkalder eller i de bevidstheds¬ 
stadier, som muliggøres? cc Og ligeledes: står 
vi „foran et fænomen af en natur, som endnu 
ikke er opdaget? cc men som kan afsløres via 
radar, ses af det menneskelige øje, påvirke 
fotografiske plader og båndoptagere, og som 
motiverer krigsfly til at lette fra baserne i de 
forskellige lande, og som definitivt er godta¬ 
get af mennesker i alle sociale lag, på alle 
kulturtrin, i religioner og politiske ideer hos 
alle racer i alle kontinenter, og som beskrives 
i mere eller mindre enslydende vendinger? 
Og hvis „de“ ser ud til at undgå kontakt med 
mennesker, men på den anden side fremkal¬ 
der psykiske virkninger hos nogle vidner, 
hvordan kan man så få de to ting til at passe 
sammen, når man tillægger sidstnævnte for¬ 
hold størst betydning? 


Det hele ser ud som om vi forsøger at over¬ 
bevise en skeptiker; og det er ikke tilfældet 
med Dr. Vallée. Det eneste som har fået os 
til at skrive disse kommentarer er, at vi ville 
vise UFO-fænomenets komplicerede natur. 

Den idé som Dr. Vallée lancerer, er be¬ 
stemt ikke dårlig. Den er endnu et forsøg på 
at anvende en humanistisk videnskab på pro¬ 
blemet. Men desværre tror vi, at han er mo¬ 
tiveret i sin overbevisning på grund af skuf- 


Overbevise dem som allerede 
er overbevist? 

felse over den ringe mængde af viden, som er 
opnået gennem andre tekniske midler. 

Faktisk har parapsykologien gjort sig til en 
modesag blandt nogle forskere og i nogle 
centre, som behandler UFO-temaet. Når beg¬ 
ge ting blandes sammen, bliver resultatet som 
regel altid nogle udefinerbare spekulationer, 
som ikke har grund under fødderne. Vi vil 
fortsat arbejde i det håb at der før eller 
senere vil findes nye konstanter, som kan 


hjælpe os til at rekonstruere dette hoved¬ 
brud, hvis vi skal nå frem til at få en løsning 
af problemet i hænde. Forøvrigt mener jeg 
at parapsykologien ikke kan hjælpe os meget 
i dette forsøg. 

Joan CREXELLS 
Stendek nr. 18, dec. 1974/E. Ka. 

Ufologi fortsættes side 247. 


UFO-aktivitet 

i Danmark 


På repræsentantskabsmødet den 28. sept. 
1975 blev der fremsat mange både gode og 
mindre gode forslag til ændring af det ma¬ 
teriale, som rapportcentralen sender redaktø¬ 
ren til hvert nummer. Et af de bedre og let 
gennemførlige forslag var, at rapporterne, 
som offentliggøres i UFO-NYT, får tilføjet 
postnummer, hvilket vil kunne lette læseren 
med helt nøjagtigt at placere en observation 
geografisk. 

Det er ikke meningen, at vi vil skrive post¬ 
nummer på alle rapporterne, de større byer 


kender de fleste og ved } hvor de er placeret 
på Danmarkskortet. Hvis man er i tvivl om, 
hvor en bestemt observation er sket, kan det 
anbefales at købe Post- og Tele gr af håndbo¬ 
gen, som har et udmærket kort over Dan¬ 
mark med postnumre. Bogen har desforuden 
den fordel, at den kun koster en krone eller 
to, samt at den kan købes på et hvilket som 
helst posthus. 

Rapportcentralen er meget interesseret, 
hvis De evt. har forslag til ændring af den 
måde, hvorpå observationerne præsenteres. 

C.H. 


Landing I eftersommeren 1957 

I 1959 under et besøg i Brande hørte jeg 
rygter om en UFO-landing, som nogle år 
tidligere skulle have fundet sted i nærheden 
af Ejstrupholm (7361). Trods flere års efter¬ 
søgning lykkedes det ikke dengang at kom¬ 
me sagen nærmere. 

Årene gik, og først ved et foredrag i Virum, 
maj 1972, kom jeg i kontakt med en dame, 
hvis fader kender noget til sagen. Gennem 
ham lykkedes det så ad omveje at komme i 
forbindelse med observatøren, som erklære¬ 
de sig villig til at berette om hændelsen. I 
marts 1973 viste der sig endelig en mulig¬ 


hed for at rejse derover for at aflægge ham 
et besøg - et besøg som senere skulle blive 
til flere. 

Observatøren beskrives af sine bekendte 
som et troværdigt, roligt og afbalanceret 
menneske, et indtryk jeg også fik af ham un¬ 
der mine besøg. 

Observatøren, som da hændelsen fandt sted 
kun var 15 år, beretter, at han i høsttiden 
(antagelig august) 1957 arbejdede med at 
sætte korn sammen på en mark, som ligger 
ca. 2 km syd for Ejstrupholm. Klokken var 
mellem 14.00 og 15.00, og vejret var vind¬ 
stille og overskyet med udsigt til regn. 

Medens han går alene på marken og ar¬ 
bejder, føler han sig pludselig iagttaget, men 
da han ikke kan se nogen foran sig, vender 
han sig om og ser da, at der i en afstand 
af kun ca. 35 meter står et mærkeligt fartøj 
landet på marken. 

Fartøjet beskrives som ovalt med en over¬ 
bygning på. Størrelsen angives til ca. 2 me¬ 
ter højt og ca. 2,5 meter bredt. 

Under fartøjet er der 3 støtteben, hvert af 
ca. 1 meters længde og ca. 12 cm tykke. 
Objektets farve er grå, metalagtig. Foran 
fartøjet og ca. 2 meter fra dette står der to 
personer, som iagttager observatøren. Per¬ 
sonerne beskrives som 90 cm høje og deres 
påklædning som en tætsluttende dragt, glat, 
dybgrøn af farve. På denne dragt kunne der 
ikke ses knapper, lynlåse eller nogen form 
for sammensyninger. Det bemærkes, at drag¬ 
tens ærmer gik ud over hænderne. På hove¬ 


det bar de gennemsigtige kuglerunde hjæl¬ 
me med noget, der lignede antenner skråt 
bagud. 

Observatøren kunne se personernes ansig¬ 
ter og beretter, at ansigtsformen var som hos 
almindelige mennesker, og at ansigtsfarven 
var brunlig. 

Observatøren, som var stærkt chokeret, 
iagttog dem i nogle minutter, men blev så 
nervøs - og tænkte på, at han ville kaste 
sten mod dem, hvis de kom nærmere. I det 
samme drejede de to personer hovedet, som 
om de så på hinanden. Observatøren husker 
derefter kun, at der kom et blændende lys¬ 
glimt, hvorefter personerne var borte. 

Samtidig steg objektet skråt opefter og var 
borte i løbet af sekunder. 

Under observationen, som han mener må 
have varet i ca. 5 minutter, hørtes ikke no¬ 
gen form for lyd. 

Observatøren forklarer, at han stod helt 
uforstående overfor hændelsen, og at han 
knap nok vidste, om han skulle tro sine 
egne øjne. 

Da han efter fartøjets forsvinden gik over 
til landingsstedet, kunne han se, at stubbene 
var fladtrykte på det sted, hvor støttebenene 
havde hvilet, hvorimod der ikke kunne ses 
aftryk i selve jorden. 

Af frygt for at blive til grin beholdt obser¬ 
vatøren dengang oplevelsen for sig selv og 
berettede kun om den til sin nærmeste fa¬ 
milie. X.P. 

17. marts 1975: Kl. ca. 21.30-22.30 er der 
en interessant observation ved 4500 Nykø¬ 
bing Sj., hvor en dame får øje på „noget be¬ 
synderligt “ i sydvest, 30° højde. Hun tilkal¬ 
der naboen, som kommer ud med kikkert, 
og sammen iagttager de nu et stærktlysende 
objekt på størrelse med månen. Objektet be¬ 
væger sig langsomt, først til den ene og så 
til den anden side, men ikke op og ned. Ly¬ 
set skiftede ustandselig (changerende) og ho¬ 
vedsagelig i farverne rød - gul - grøn - orange. 

Objektet skiftede stilling mange gange. 
Først så det rundt ud, og da var midten et 
mørkt felt, tilsyneladende et tragtformet hul. 
Til tider blev det ellipseformet eller linse¬ 
formet. Observationen varede ca. 45-50 mi¬ 
nutter, og efterhånden kom der 10-12 an¬ 
dre personer, deriblandt flere politifolk til 
for at iagttage det mærkelige sceneri. Efter¬ 



hånden trak objektet langsomt mod sydvest, 
hvor det forsvandt i ca. 15° højde. 

Lyd hørtes ikke fra objektet. Vejret var 
klart og vindstille. Andre observationer sam¬ 
me dag: Se „UFO-NYT“ nr. 4, 1975 side 
139. X.P. 


19. marts 1975 kl. 21.15 kom en mand og 
hans voksne datter kørende nær Sebber, 
9240 Nibe, da observatøren fik øje på et 
skarpt afgrænset firkantet objekt, J/i cm på 
hver led. Objektet stod over et højdedrag og 
lyste klart gult-hvidt uden dog at være blæn¬ 
dende. Objektet bevægede sig op og ned, 
men da de kom nærmere til bakken, for¬ 
svandt det; afstanden var ca. 500 meter. 
Hele observationen var lydløs. C.H. 

24. marts 1975: Fra Arentsminde, 9460 
Brovst, observerede to personer mellem kl. 
20.00 og 21.00 et kraftigt hvidtlysende objekt 
med en rød hale. Observationstid 10 minut¬ 
ter. Observatøren kiggede tilfældigt ud ad 

vinduet, da han mod vest-sydvest, 30° over 
horisonten, fik øje på objektet. Objektet be¬ 
vægede sig i ryk og fløj meget hurtigt. Gen¬ 
nem en kikkert (8x40) sås et grønt og blåt 
pulserende lys omkring objektet. Til tider 
stod objektet stille, og der sås da et skarpt 
afgrænset lys rettet nedad mod jorden. Objek¬ 
tet var lydløst, og det forsvandt i nordvestlig 
retning ca. 50° over horisonten. 

C.H . 

26. april 1975 

I „Excalibur“ nr. 80, som udgives af „Round 
Table“ i Danmark, findes følgende interes¬ 
sante beskrivelse af en UFO-observation gjort 
af C.T., Skive: 

„Jeg havde selv en interessant og ret op¬ 
hidsende observation lørdag den 26. april 
1975 ved højlys dag. Jeg var på en tre¬ 
kantflyvning med mit svæveplan ved en kon¬ 
kurrenceflyvning fra Arnborg (ved Herning) 
til Hammel, og derfra til Løsning syd for 
Horsens og tilbage til Arnborg. Da jeg lå i en 
position ca. 3 km nord for Mossø (8680 Ry 
red.) og kurvede i en opvind, blev jeg op¬ 
mærksom på et stærkt lys over søen, lidt hø¬ 
jere end jeg selv, og troede først det var 
reflekser fra et andet fly, men efter at have 
kurvet 6-7 omgange, hvorunder jeg stadigt 
holdt øje med lyset, blev jeg klar over, at det 
stod stille i samme position, og at lysstyrken 
tiltog! Jeg havde nu nået 1300 meters højde 
og besluttede at flyve nærmere for at finde 
ud af, hvad det var, og satte kursen lige mod 
dette mærkelige syn, der så ud som et stærkt 
ovalt lys med et andet svagere lysfelt uden¬ 
om, og en vandret liggende lysskive ovenover, 
og lyset fra midten var næsten blændende! 
Mens jeg fløj henimod den, havde jeg ind¬ 
tryk af at jeg kom nærmere, men pludselig 
forsvandt den et stykke bort fra mig i ret¬ 
ning mod Horsens, hvor den blev stående 
som en lysplet, og her blev den stående nogle 
minutter, hvorefter den pludselig flyttede sig 
over til en mere sydlig position i retning af 
Vejle fra min position, og her blev den stå¬ 
ende stille i ca. 20 min. Herefter blev lyset 
svagere og jeg kunne ikke længere holde øje 



med den, da jeg i mellemtiden havde vendt 
mit vendepunkt ved Løsning og satte kurs 
mod Arnborg. Tidspunktet, hvor jeg først så 
lyset på var kl. 13.15 og det var ca. 10 gra¬ 
der øst for solen, men lå over horisonten, der 
var noget diset bag objektet og lidt under. 
Det havde ingen faste konturer udover den 
lille vandretliggende skive ovenover. 

Jeg kaldte andre fly i luften over radio¬ 
en, men der var ingen i nærheden, der hav¬ 
de mulighed for at kunne se noget, og jeg 
ærgrede mig over, at jeg ikke kaldte Karups 
tårn, hvis frekvens jeg havde på radioen, og 
som måske kunne have taget den på deres 
radar, men det glemte jeg desværre. 

Da jeg kom hjem til Skive om søndagen, 
ringede jeg til major H. C. Pedersen, fra 
flyvestation Vandel, og fortalte ham om sa¬ 
gen og han fortalte, at der om fredagen var 
155 observationer og herimellem fra fire 
flyvestationer, der samtidig havde radarob¬ 
servationer i stor højde på noget, man ikke 
kunne identificere.“ 

I den hertil indsendte rapport er der en 
interessant enkelthed: Observatøren beretter: 

„Jeg havde en fornemmelse af at blive 
iagttaget, da den var tæt på, og lyset tiltog 
i styrke!“ 

Afstanden til objektet opgives til 1,5 til 
2,0 km. Observationstid ca. 23 minutter. In¬ 
gen lyd. Vejrforhold: Letskyet, lyst, let vind 
fra nordvest. 

Til læsernes orientering skal vi oplyse, at 
den omtalte major naturligvis ikke udtaler 
sig på flyvevåbnets vegne. 

Med hensyn til de 155 observationer da¬ 
gen før, kan vi henvise til UFO-NYT nr. 
4/75, side 135, hvor der redegøres for, at det 
observerede viste sig at være et meteor. Om 
der i majorens opgivne antal af de af ham 
modtagne rapporter er et ettal eller et fem¬ 
tal for meget, kan vi desværre ikke oplyse. 

X.P. 

5. Juni 1975: 7000 Fredericia. Uafhængig af 
hinanden rapporterer 6 personer, at de kl. 
22.35 mod syd-sydøst 12 grader over hori¬ 
sonten opdagede et nærmest trekantformet 
objekt. En af observatørerne stod i sit køk¬ 
ken, da hun gennem vinduet opdagede ob¬ 
jektet, som kom til syne over en blok, der 
ligger mod øst. Objektet fløj meget langsomt 
og forsvandt ud af synsfeltet. Objektet, der 
var lydløst, var orangerødt (blegrødt). 

En anden af observatørerne var udenfor, 
da han bemærkede objektet; han iagttog ob¬ 
jektet i 5 minutter, inden det forsvandt ude 
i horisonten mod nord-nordvest. 

Fælles for observatørerne er, at de blev op¬ 
mærksom på objektet grundet lyset, der var 
konstant, men ikke overvældende skarpt. 
Objektet beskrives som på størrelse med fuld¬ 
månen. Vejret på observationstidspunktet var 
diset. C.H. 

15. juni 1975: Kl. 24.07 kom observatøren 
og en kammerat gående ved strandkanten 
ved Båring Vig, 5464 Brenderup, da de plud¬ 
seligt opdagede et stærkt gult lysende objekt 
komme til syne 20-25 grader over horisonten. 
Objektet var helt lydløst og fløj i en ret ba¬ 
ne og meget langsomt. Objektet, der kom 
fra syd-sydvest, fløj ind over Røjle Klint 
mod Fredericia (nord-nordøst). Med ét stop¬ 
pede objektet brat op, og et øjeblik efter 
forsvandt lyset. Det var overskyet, Månen 
stod til højre for observatøren, men der var 
ingen skyer, dér hvor objektet forsvandt, så 
det var helt tydeligt for dem, at objektet 
ikke forsvandt ind i eller bag en sky; det var 


bare med et væk. Den samlede observations¬ 
tid: IJ /2 minut. 

C.H. 

16. juni 1975: Fra 6. sal får en mand i 2500 
Valby øje på et kraftigt skinnende rødt lys; 
det mindede i farveintensitet om lyset fra en 
neonreklame. Objektet var aflangt, nærmest 
cigarformet. Lige ud for observatøren ændre¬ 
de det stilling fra vandret til lodret og for¬ 
svandt mod syd. Kl. var 00.00. Observatøren 
tilkaldte et vidne, og 5 min. senere kom end¬ 
nu et objekt, denne gang fra øst, men ellers af 
samme form og farve som det først nævnte. 
Objektet stod stille i ca. 5 minutter. Herefter 
kom endnu et objekt, som fløj hen på siden 
af det første. Begge objekter blev stående 
vandret og ubevægeligt i 10 minutter, hvor¬ 
efter de med ét begyndte at flyve bort fra 
observatørerne mod syd. Flyvemåden var 
meget urolig, nærmest hoppende, og de fløj 
meget langsomt. Observationen var lydløs, 
begge objekter var omkring 25 cm målt mel¬ 
lem tommel- og pegefinger. 

C.H. 

21. juni 1975: Ca. kl. 23.00 iagttager flere 
personer nær 3120 Dronningmølle et firkan¬ 
tet objekt. Objektet mindede om en rektan¬ 
gulær plade med lys i nederste højre hjørne. 
Lyset spredtes tilsyneladende kun på pladen, 
ikke ud over siderne. Ved en havefest, hvor 
der blev danset i haven, observeredes objek¬ 
tet også. En af de dansende opdagede objek¬ 
tet, der kom fra øst ca. 15 grader over hori¬ 
sonten, med lav hastighed. Musikken blev 
slukket, da man i første omgang troede, at 
det drejede sig om en flyver med et ikke 
reglementeret lys, men der hørtes ikke en 
lyd. Nogle unge mennesker, som opholdt sig 
på stranden, bekræfter observationen. En be¬ 
kendt til værtsparret ved festen, som bor 
nær ved dem, observerede også objektet, men 
han fortæller, at objektet ændrede både kurs 
og hastighed ud for hans bopæl. Fælles for 
observatørerne er, at de beskriver objektet 
som orangefarvet, konstant lysende og på 
størrelse med en 25 øre målt i udstrakt arm. 

C.H. 

22. juni 1975: I Store Ebberup nordøst for 
4180 Sorø er det kl. 21.45 tusmørke. 

Observatøren beretter: 

„Jeg fik i vest-sydvest, 45 grader højde, 
øje på en flylignende genstand uden lys. 
Fulgte den et øjeblik med øjnene og fattede 
mistanke til „flyets* 4 udseende. Tog en kik¬ 
kert og så på objektet i ca. 3-4 sekunder og 
opdagede, at det ikke havde vinger eller 
haleror. Efter de 3-4 sekunders forløb blev 
det pludselig usynligt og sås ikke mere. 44 

Observatøren anslår objektets hastighed til 
ca. 100 km/t og størrelsen til omkring 15-20 
meter. Farven: gråsort. Ingen lyd. 

Observationstid: 3 minutter. Vejret: klart 
og vindstille. 

X.P. 

23. juni 1975: Nær 2630 Tåstrup observerede 
en mor og hendes voksne datter kl. 22.00 
et ovalt objekt. Observatørerne kom kørende 
mod Kildebrønde, aftenen (Set. Hansaften) 
var meget smuk, og de kiggede ofte på him¬ 
len, da de begge med ét fik øje på objektet. 
Det var en sølvagtig genstand, den havde 
tydeligvis en fast overflade. Objektet stod 
stille 70 grader over horisonten, da den med 
ét ligesom vippede bagover og var væk på 
brøkdele af et sekund. Da observatørerne be¬ 
fandt sig i en bil, kan de ikke berette om en 
evt. lyd. Objektet var på størrelse med en 
ært målt i udstrakt arm. 

Kl. 23.10 ser en mand fra sin have i 4682 
Tureby et hvidt objekt. Observatøren blev 
opmærksom på objektet, da det kom flyven¬ 
de med kurs mod hans hus. Med ét ændrede 
det kursen 90 grader fra øst mod nord. Ob¬ 
jektet var lydløst. Da det forsvandt mod 
nord, blev lyset svagere og svagere og skifte¬ 
de farve til lidt mere rødligt. Samlet observa¬ 
tionstid 5 minutter. 

C.H. 

4. juli 1975. En dame betragter fra sin have 
et rundt stålfarvet objekt. Damen, der bor 
i 3460 Birkerød, var ved 16.30 tiden ude i 
haven, da hendes blik blev fanget af ob¬ 


jektet, der kom flyvende fra syd mod syd¬ 
vest med en fantastisk hastighed. Objektet 
var 60 grader over horisonten og så ud, som 
var det fremstillet af stål. Det blev belyst af 
Solens stråler, uden at det virkede blænden¬ 
de. Objektet var ca. cm målt i udstrakt 
arm. Der hørtes ikke en lyd. Observations¬ 
tiden var 20 sekunder. 

C.H. 

8. juli 1975: Fra en campingplads nær 4100 
Ringsted opdager en mand pludselig et 
rundt hvidgult objekt, da han kl. 21.03 står 
og betragter himlen. Objektet kom tilsyne i 
nord-nordvest 15 grader over horisonten. 
Med ét foretager det en kursændring på 120 
grader, accelererer meget stærkt og forsvin¬ 
der mod nord. 

Hele observationen varede kun ganske få 
sekunder, men observatøren nåede dog at be¬ 
mærke størrelsen: et sted mellem nålehoved 
og som en ært målt i udstrakt arm. Observa¬ 
tionen var lydløs. 

Kl. 21.50 ser en dame i 2900 Hellerup gen¬ 
nem et østvendt vindue et gulligt, stærkt ly¬ 
sende objekt. Observatøren får helt tilfældigt 
øje på objektet, da det med en enorm hastig¬ 
hed 45 grader over horisonten kommer fly¬ 
vende fra nordøst mod sydøst. Observations¬ 
tiden var under 1 minut, og objektet var af 
størrelse som en ært. Observationen var lyd- 


12. juli 1975: Observationsstedet er Annisse 
(nord), 3200 Helsinge, ved den østlige del 
af Arresø i Nordsjælland. 

Kl. 01.30 observerer en dame og herre, at 
der i nordlig retning og 40 grader over hori¬ 
sonten befinder sig et lysende objekt. Ob¬ 
jektet lignede nærmest en lampe, som hang 
frit i luften og som spredte en lyskegle ned¬ 
efter, søgende efter et eller andet. Lyskeglen 
nåede ikke jorden og var skarpt markeret 
(afgrænset) som en søjle eller stråle. En 
mørk oval skygge skimtedes svagt bag det 
stærke hvide lys. 

Efter 15 minutters forløb forsvandt lystrå¬ 
len, som når man slukker en elektrisk pære, 
og lyskilden blev derpå så svag, at man til 
sidst ikke kunne se den. 

Objektets størrelse angives som 5-krone 
stort og afstanden til det mellem 300 og 500 
meter. Lyd hørtes ikke. 

Vejrforhold: overskyet, vindstille og mørkt. 

X.P. 


16. juli 1975. 

Holbæk Amts Venstreblad bringer d. 18. 
juli 1975 følgende notits: 

UFO OVER JYDERUP? 

De er næsten ligeså sæsonbevidste som 
Lock Ness-uhyret, disse UFO’er. Når høj¬ 
sommeren er inde - og dermed avisernes så¬ 
kaldte „agurketid“ - dukker de op. 

Vi iler derfor med at bringe sidste UFO- 
nyt fra Tomved: 

Onsdag den 16. juli om morgenen ved 
4.45-tiden observerede en kvinde, bosat i 
Jyderup Kirkeby, et „uidentificeret flyvende 
objekt". Det var en kuglerund, ildgul gen¬ 
stand af størrelse - set fra jorden - som 
fuldmånen. Udenom var der en lidt lysere 


ring. Genstanden iagttog hun på den nord¬ 
østlige himmel i tre til fire sekunder, hvor¬ 
efter den forsvandt. Citat slut. 

Siden avisomtalen har andre, bl. a. en da¬ 
me fra Holbæk, meldt sig som vidner. Ob¬ 
jektet, der var lydløst, fløj under skydækket 
i ca. 30 graders højde. 

C.H. 

22. juli 1975: En herre, som er gammel pilot, 
kommer sammen med sin søn på 10 år kl. 
22.00 kørende i bil fra Holløselund mod 
3220 Tisvildeleje, da de til venstre for sig, i 
sydlig retning, 35 grader over horisonten får 
øje på et skarpt, hvidgult lys. 

Fra dette går der en vifteformet lysstråle 
nedefter, men den når ikke helt ned til jor¬ 
den og er skarpt afskåret forneden. 

Afstanden til det observerede anslås til 
110-115 meter. Lyset pulserer og bevæger 
sig i zig-zag kurs, og observatøren får først 
det indtryk, at det drejer sig om et fly i 
nød. Efter at have standset bilen og iagt¬ 
taget objektet i 15-20 sekunder kan han 
dog konstatere, at det ikke drejer sig om 
et fly. Objektet bevæger sig nu hurtigt i ret¬ 
ning mod vest, skifter derefter brat retning 
i en skarp vinkel mod øst, hvor det pludselig 
slukker 35 grader over horisonten. 

Observationen har nu varet i 5-6 minut¬ 
ter. 

Objektets størrelse er angivet som 25-øre 
stort målt i udstrakt arm. Observatøren er 
sikker på, at intet jordisk fartøj ville kunne 
have udført så bratte manøvrer. - 

Observatørens søn blev under observatio¬ 
nen bange og ville have sin far til at køre 
videre. 

Der hørtes ingen lyd fra objektet. 

Vejrforhold: Diset, vindstille og mørkt. 

X.P. 

Sammenlign med observationen 12. juli 
1975 ved Annisse, som ligger ca. 10 km syd¬ 
sydøst for Holløselund. 

29. juli 1975: Kl. 17.00. En ung mor fra Øl¬ 
sted (mellem Vejle og Horsens) er på vej 

hjem fra 8723 Løsning med tre børn i bil, 
da hun får en alvorlig forskrækkelse. 

Hun beretter: 

„Jeg så, at en stor lysende genstand, der 
en overgang lignede en flyvemaskine, var ved 
at falde ned over bilen (afstand 6-10 meter). 
Den syntes at have noget, der lignede vin¬ 
ger, men bare ikke på samme måde som en 
flyvemaskine (bladformede vinger, X.P.). 
Hen under midten af maskinens krop var 
der desuden en underlig lang rødlig søjle. 
Jeg trådte hurtigt speederen i bund for at 
komme væk fra den lysende genstand. Da 
vejen svingede, kunne jeg se den flyvende 
genstand på min højre side, men tilsyne¬ 
ladende havde den skiftet form eller i hvert 
fald farve, idet den nu lignede noget, som 
umiddelbart mindede om skinnende metal/ 4 
Herefter ændrede objektet kurs og forsvandt. 

Observatøren anslår størrelsen til ca. 4 me¬ 
ter. Det bemærkedes under observationen, 
at objektet passerede foran nogle træer. 

Vejret: Klart, vindstille og lyst. 

Observationstid: Ca. 5 minutter. 

Z.P. 

9. august 1975: Kl. 14.00 opdagede en af to 
observatører en lille lysende prik på den blå 
himmel. Observatørerne, der befandt sig i 
2730 Herlev, troede først det drejede sig om 
en vejrballon, men med et dukkede der end¬ 
nu en lille lysende prik op 10 grader under 
den første, et øjeblik efter forsvandt den igen. 
I kikkert (7x50) fremtrådte den førstnævnte 
lysprik som en cirkelrund skive ca. 80 grader 
over horisonten i nord-nordvestlig retning. 
Observationen varede en halv time, og ob¬ 
jektet bevægede sig ikke på noget tidspunkt. 

Kl. 14.10 observeredes en aflang sølvglin- 
sende genstand over det førstnævnte objekt. 
Den var kun synlig i få sekunder. 

Kl. 14.15 opdagede observatørerne i kik¬ 
kerten mange (måske 50) små, lysende ski¬ 
ver (hvide, svagt grønne og røde) i et om¬ 
råde mellem 60 grader og 80 grader over 
horisonten og mellem 20 grader og 40 grader 
øst for den hvide skive. En del af disse små, 
lysende genstande adskilte sig fra de andre 
ved at stå i en slags formation. Medens den 


ene observatør betragtede dem (kun synlig 
i kikkert), bevægede et af de små objekter 
sig med stor hastighed hen til den store ski¬ 
ve, rundt om den og tilbage til sin plads i 
„formationen". 

Medens den ene observatør telefonerede, 
forsvandt de små objekter, som blev de sluk¬ 
ket. Med ét kom et rødt objekt ind i kikker¬ 
tens synsfelt; det nærmede sig det første ob¬ 
jekt, men lige før det kom helt hen, ændrede 
det kursen 90 grader og forsvandt mod jor¬ 
den. 

Kl. 14.30 „slukkedes" den store skive, 
hvorefter den i brøkdele af et sekund sås som 
en aflang genstand, der med stor hastighed 
forsvandt mod nord. Herefter afsøgte obser¬ 
vatørerne himlen med kikkerten for om mu¬ 
ligt at se mere. Ca. 10-15 minutter senere 
opdagede de en lysende hvid skive (som den 
første) ca. 45 grader over horisonten mod 
syd. Objektet bevægede sig med stor hastig¬ 
hed over himlen og forsvandt ud af syne ca. 
30 grader over horisonten mod nord. Denne 
sidste observation varede 5-6 sekunder. 

C.H. 

9. august 1975: Observationssted Omø, 4230 
Skælskør. Kl. 23.00 observerede et ægtepar 
fra østsiden af Omø mod øst et klart lys som 
en flamme, der steg og sank i lysintensitet. 
I kikkert (16x50) sås to mindre lys, ét på 
hver side af det store. Observatørerne troede 
det drejede sig om et nødblus, hvorfor de 
ringede til en bekendt, der er fiskeskipper. 

Kl. 23.30, lige efter at denne var blevet 
alarmeret, gik han fra Omø havn med sin 
fiskekutter. Efter at kutteren var kommet 
klar af Helleholm Flak, pejledes lyset i ret 
øst. Kutteren sejlede i retning af lyset, men 
da den var kommet så nær land som man 
turde, stoppede lyset op. Fra kutteren kunne 
man observere lyset, som kom inde fra land. 
Radaren ombord fandt ingen andre skibe, 
bøjer eller lignende ekkoer i retning af lyset. 
Et af besætningsmedlemmerne så gennem en 
kikkert (10x50), at der under det store lys 
(objekt) var en mindre, rund, blåt lysende 
genstand. Objektet, der var på størrelse med 
fuldmånen, blinkede under hele observatio- 

nen meget uregelmæssigt, indtil det kl. 02.45, 
3 timer og 15 minutter senere, med ét for¬ 
svandt. Der hørtes ikke en lyd under hele 
observationen. Det store objekt stod ca. 5 
grader over horisonten. 

10. aug. 1975: Observationssted: 4690 Has¬ 
lev. Kl. 09.15 sad en dame på terrassen og 
drak morgenkaffe. Hun sad og nød det gode 
vejr. Solen skinnede fra en skyfri himmel - 
da hun med ét, lige over hovedet, fik øje på 
to runde mælkehvide objekter. Objekterne 
kom fra nord og forsvandt mod sydvest, de 
fløj med en enorm hastighed i formation; de 
beholdt den samme indbyrdes afstand under 
observationen. Med ét foretog de en brat 
stigning og forsvandt ud af syne. Observa¬ 
tionen var lydløs og varede i 20 sekunder. 

C.H. 

13. august 1975: Kl. 21.25 observerede en 
mand fra 2660 Brøndbystrand et lysorange 
halvmåneformet objekt. Observatøren stod 
og kiggede gennem vinduet fra sin lejlighed 



på 3. sal efter stjerneskud. Med ét får han 
øje på objektet 30 grader over horisonten. 
Det er på størrelse med en 10 øre målt i ud¬ 
strakt arm og står helt stille. Set gennem en 
kikkert (9x35) opdager han, at den nederste 
halvdel ligesom bølger frem og tilbage, hvil¬ 
ket gentager sig et par gange. Et par minut¬ 
ter efter slukkes objektet, eller det forsvinder 
totalt. Observationen finder sted i retningen 
sydvest. 

Kl. 21.15 observerede en mand samt hans 
familie, bestående af kone og to børn, et 
orangerødt halvmåneformet objekt. Fami¬ 
lien kommer kørende fra Odense mod Ver- 
ninge, 5690 Tommerup, da de med ét op¬ 
dager objektet, som de først tror er et re¬ 
klameskilt eller lignende. Da de er kørt yder¬ 
ligere nogle hundrede meter, opdager de, at 
objektet følger med parallelt i kørselsretnin¬ 
gen med nogenlunde den samme hastighed. 
De kører ind til siden for at undersøge, hvad 
det er, men da de står ud af bilen, er der 
intet at se. 3-4 km senere opdager de objek¬ 
tet igen; det følger stadig med bilen. Nær 
hjemmet kører de op på en bakke for at 
standse og se nærmere på objektet. Objektet 
stod også stille. Efter ca. 4 minutter satte ob¬ 
jektet sig i bevægelse med retning mod ob¬ 
servatøren, der blev så bange og forskrækket, 
at han sprang ind i bilen igen. Objektet for¬ 
andrede kurs og forsvandt på den natsorte 
himmel i sydvestlig retning. Da objektet for¬ 
svandt var kl. 21.52. Objektet var ligesom 
afskåret i toppen første gang det blev obser¬ 
veret; anden gang var det mere lig en halv¬ 
måne. Observationen var lydløs. 

C.H. 


14. august 1975: Fra altanen ved bopælen 
observerede en mand fra Fredericia et nær¬ 
mest cirkulært objekt - det var kantet med 
10-15 flader. Kl. var 23.00, da observatøren, 
som var gået ud på altanen for at trække 
frisk luft, opdagede objektet mod øst. Ob¬ 
jektet stod 15 grader over hustaget på na¬ 
boblokken, det bevægede sig rundt i en stor 
cirkel, som fulgte det fælgen på et cykelhjul. 

Efter ca. 5 minutters forløb forsvandt ob¬ 
jektet ned bag hustaget, men kom hurtigt til 
syne igen for derefter at fortsætte med at 
rotere. 5 minutter senere hævede objektet 
sig langsomt og forsvandt i sydøstlig retning. 
Under den sidste del af manøvren og inden 
objektet helt forsvandt, blev lyset svagere og 
svagere for til sidst helt at forsvinde. Der 
hørtes ikke en lyd under observationen. Ob¬ 
jektet skinnede konstant og blændende hvidt; 
det var, målt i udstrakt arm, på størrelse som 
et nålehoved. 

C.H. 

17. august 1975: Et ungt par, der var ude 
på en aftentur nær 6640 Lunderskov, obser¬ 
verede kl. 23.30 et hvid-gulligt objekt. Objek¬ 
tet nærmede sig med stor hastighed fra nord¬ 
øst 40° over horisonten. Da objektet, der be¬ 
skrives som tallerkenformet med antydning 
af en kuppel ovenpå, kom nærmere, stod det 
stille. Med ét fløj det skråt bagud, kom til¬ 
bage til samme position, og slukkede lyset; 
dog skimtedes der stadig væk et svagt lys. 
Lyset tændtes igen, objektet bevægede sig 
skråt fremad og opad, stoppede op, fløj til¬ 
bage, slukkedes, i alt en 2-3 gange. Efter 5-7 
minutters tid forsvandt objektet mod nord¬ 
nordvest i en langsommere glidende bevæ¬ 
gelse. C.H. 


26. august 1975: På vejen mellem Sæby og 
4291 Ruds Vedby opdagede en mand kl. 
06.42, da han er på vej på arbejde, et fem¬ 
krone-stort objekt, skinnende stærkt blankt 
og sølvglinsende. Observatøren kiggede op på 
himlen for at se, om vejret ville holde, da han 
med ét fik øje på objektet. Det kom til syne 
30° over horisonten mod nord-nordøst. Ob¬ 
servatøren holdt objektet fast med øjnene 
for at sikre sig, at der ikke var tale om et 
fly. Da han efter først at have kastet et blik 
på sit ur igen kiggede efter objektet, var det 
forsvundet. Observatøren anslår hastigheden 
til over 1000 km/t og størrelsen til 10-15 me¬ 
ter i diameter. Observationen var lydløs. 

C.H. 



Observationen d. 26. aug. kl. 06.42, 
Sæby/Ruds Vedby. 


27. august 1975 kl. 17.30 får et medlem af 
alarmeringskæden øje på et aflangt, 20-25 
meter stort sølvgråt objekt. Observatøren, der 
er bosiddende i 4682 Tureby, observerer sam¬ 
men med et vidne objektet, der ganske lang¬ 
somt kommer flyvende fra øst 40° over hori¬ 
sonten. Det forsvinder 4 minutter senere mod 
nord 60° over horisonten. 

Kl. 20.22 observerer et andet medlem af alar¬ 
meringskæden to hvidtlysende objekter, der 
bevæger sig fra vest mod øst. Objekterne, 
der blinker meget uregelmæssigt, har set fra 
observatørens bopæl i 3450 Allerød kurs mod 
2970 Hørsholm. 

Kl. 20.25 observeres fra 2860 Søborg et 
objekt med fire grønne lys. Observatøren 
samt et vidne (tidligere stewardesse) opda¬ 
ger en lysende prik ude i horisonten mod 
sydvest. Objektet flyver adskilligt hurtigere 
end et fly. Da det er nået nærmere til obser¬ 
vatørerne, ses fire klart afgrænsede og stærkt 
lysende punkter, ordnet i en firkant. Midt på 
objektet er der et svagt lysende rødt punkt. 

Grundet blokkens placering i forhold til de 
andre blokke er observatøren nødt til at løbe 
ned ad trappen og om på den anden side 
blokken for at følge objektets videre færd. 



Observatøren mener, at objektet var dalet en 
smule, objektet befandt sig nu omkring 8. 
sals højde, da det med ét accelererede kraf¬ 
tigt og forsvandt mod øst. Observationen var 
lydløs. Observationstid 5-7 minutter. 

Kl. 20.27 opdager observatøren fra Tureby 
et stillestående torpedoformet objekt, måske 
12 m langt, der var hvidgult og lydløst. Efter 
ca. 13 minutters forløb blev objektet svagere, 
til det til sidst tonede væk. Objektet stod ca. 
50° over horisonten mod syd set fra observa¬ 
tørens bopæl. 

Grundet alarmering meldes kl. 20.45 fra 
4733 Tappernøje om et aflangt stillestående 
lysende objekt i nord-nordøstlig retning ca. 
60° over horisonten. Objektet, der ses af fle¬ 
re vidner, beskrives som lysgult: det forsvin¬ 
der pludseligt kl. 21.15. Der var flere vidner. 

Kl. 21.01 meldes fra Tureby, at man igen 
har fået øje på objektet. Tilsyneladende har 
objektet ikke bevæget sig i den mellemlig¬ 
gende tid. 

Kl. 21.16 meldes fra 4140 Borup om et ure¬ 
gelmæssigt hvidt blinkende objekt, der fly¬ 
vende lavt på himlen forsvinder mod syd¬ 
øst. 

Kl. 21.17: Tureby-objektet, der nu beskrives 
som grønligt, flyver langsomt i lav højde 
mod sydøst, hvor det forsvinder. 

C.H. 


1. september 1975: Observationsstedet er 
Egense, 9283 Mou - Himmerland, syd for 
Limfjorden, hvor denne munder ud i Kat¬ 
tegat. 

En 15-årig ung pige er kl. ca. 21.20 køren¬ 
de på knallert mod nordøst mod sit hjem 
i nærheden af færgelejet. Undervejs obser¬ 
verer hun foran sig et ovalt, hvidtlysende 
objekt, som svæver længere og længere ned 
mod hende. Da hun forskrækket standser sin 
knallert, er objektet kun 15 meter fra hende. 
Objektets størrelse mener hun må have været 
ca. 30 cm. 

Hun vender derefter hastigt om og kø¬ 
rer ned ad en sidevej til en bondegård, hvor 
hun standser for at høre, om objektet laver 
støj og bemærker nu, at det er helt lydløst. 
Da objektet nu er lige over hovedet på hen¬ 
de, bliver hun meget forskrækket og skynder 
sig ind på gården for at få fat på beboerne. 
Da de kommer ud, er objektet allerede svæ¬ 
vet et stykke bort. 

Da den unge pige ikke tør køre alene, får 
hun gårdens ejer til at køre sig hjem. 

Moderen forklarer, at datteren var op¬ 
løst af gråd, da hun kl. 21.35 nåede hjem og 
at hun ikke var i stand til at give nogen 
forklaring på, hvad der var hændt, men blot 
pegede op på himlen samtidig med, at hun 
spurgte sin moder om, hvad hun ville sige 
til at have sådan en svævende over hovedet. 
Objektets position er på dette tidspunkt øst¬ 
lig og ca. 10° over horisonten. Moderen un- 

derrettede derefter politiet i Aalborg, som 
efter forespørgsel i lufthavnen kunne oplyse, 
at der intet fly var i observationsområdet. 



Kamera: Zenith E, spejlrefleks med indbyg¬ 
get belysningsmåler. Optik 2/58 mm. Ekspo¬ 
neringstid: B - anslået 1 sekund. Film: Kodak 
Ektachrome 19 DIN. 


Ialt 6 personer havde lejlighed til at iagt¬ 
tage objektet, og tre af dem beskriver objek¬ 
tets flyvemåde som: 

I: frem og tilbage, II: op og ned, III: be¬ 
vægede sig i ryk. Objektets lysstyrke angives 
som konstant og stærkt, iagttaget gennem 
kikkert som blændende. Igennem kikkert me¬ 
ner moderen at have bemærket en rødlig hale 
i højre side af objektet. Objektet blev ståen¬ 
de flere timer i området, og den unge piges 
fader fik lejlighed til at tage 4-5 fotos af 
det. Efterhånden blev objektet mindre og 
mindre, samtidig med at det fjernede sig 
opefter mod Zenith. 

SUFOI Aalborg/XP. 


6. september: Fra 9340 Aså iagttager i alt 
8 personer et gult og rødt objekt. KL 20.23 
opdages objektet gennem et vindue fra et 
halvmørkt køkken. Objektet kom til syne i 
syd-sydøstlig retning ca. 50° over horisonten. 

Alle otte personer løb udenfor for at følge 
objektet. Toppen af objektet lyste meget klart 
og stærkt gult, det lyste som lysets spil i en 
slebet diamant. Underdelen lyste rødt som en 
flamme. Farten var konstant under hele ob¬ 
servationen, ca. som et stort ruteflys. Der 
hørtes ikke en lyd. 3 minutter senere for¬ 
svandt objektet mod nordvest, det blev borte 
bag nogle høje træer. Observatørerne me¬ 
ner, at afstanden til objektet har været ca. 
1-1,5 km. Videre fortæller observatørerne, 
at det, de så, ikke er noget de tidligere har 
set, og reagerede vist alle ved, at det rislede 
dem koldt ned ad ryggen. 

C.H. 


7. september 1975: Kl. 21.55 observerede en 
mand uden for sin bopæl i Galgebakken, 2620 
Albertslund, et stillestående objekt med to 
klart, stærkt lysende punkter. Objektet stod 
30° over horisonten mod syd. Observatøren, 
der var ude for at lufte hunden, iagttog 
objektet i 10 minutter, hvorefter han hentede 
hustruen. De betragtede begge objektet end¬ 
nu 10 minutter, inden det langsomt blev sva¬ 
gere og svagere for til sidst helt at forsvinde. 

C.H. 


14. september 1975: Grundet opringning fra 
alarmcentralen er to personer kørt fra 4230 
Skælskør for om muligt at observere et UFO. 
Efter at have kørt rundt i omegnen siden kl. 
22.15 opdager de kl. 23.49 ud for Gulf raf¬ 
finaderiet ved Stigsnæs Havn et stort orange¬ 
farvet cirkelrundt objekt. Observatørerne an¬ 
slår størrelsen til 15-18 m i diameter. Objek¬ 
tet står stille 60° over horisonten i sydøst i 
godt et minut, hvorefter det stiger lidt for 
herefter med en enorm hastighed at forsvinde 
mod sydvest 30° over horisonten, ned bag en 
skov. C.H. 

21. september 1975: Fra Odense, Ellinge pr. 
5863 Ferritslev og Allingåbro observerer i alt 
seks personer kl. 21.45 et objekt, der deler 
sig i to. Objektet beskrives som blåhvidt, blå¬ 
grønt. Objektet kom flyvende fra sydøst mod 
nordvest. 

Observatøren fra Allingåbro fortæller, at 
han kom kørende i bil, da han ved jernbane¬ 
overskæringen vest for byen opdagede objek¬ 
tet, der var aflangt. Da det passerede vejen, 
delte det sig vandret i to dele. Mellem de to 



dele sås nu en skarptlysende snor, som tilsyne¬ 
ladende forbandt de to adskilte dele. Umid¬ 
delbart herefter bevægede det ene objekt sig 
lodret opefter, hvorimod det andet fortsatte 
på den samme vandrette kurs. Lidt senere 
var begge objekter ude af syne. Under obser¬ 
vationen, der var lydløs, var observatøren ste¬ 
get ud af bilen for bedre at kunne følge hæn¬ 
delsen. C.H. 


29. september 1975: Kl. 04.00 kom en ikke 
helt appelsinfri herre kørende på strækningen 
fra Farum til 2980 Kokkedal på vej hjem 
fra et møde. Observatøren sad i taxaen og 
læste i et blad, da et objekt med ét dukkede 
op fra sydvest. Objektet, der var klart hvidt 
lysende, enkrone-stort og cirkelrundt, fulgte 
bilen. Når vognen standsede, gjorde objektet 
det også. Taxachaufføren var også blevet op¬ 
mærksom på objektet, så da han nåede be¬ 
stemmelsesstedet i Kokkedal og objektet nu 
stod stille ret over observatørens hus, bemær¬ 
kede taxachaufføren, at det nu ville være 
spændende at se, hvem det var, objektet fulg¬ 


te, ham eller kunden. Efter lidt snakken frem 
og tilbage valgte chaufføren at blive og af¬ 
vente begivenhedernes gang. Politiet fra Hel¬ 
singør blev tilkaldt. Den ene betjent fortæl¬ 
ler, at der var to objekter på himlen ca. 45° 
over horisonten. Betjenten siger: „Jeg ved 
ikke, hvad det var, vi så. Anmelderen var 
ikke helt appelsinfri, men hans kone, taxa¬ 
chaufføren og vi andre kunne tydeligt se fæ¬ 
nomenet". Betjenten fortæller videre, at objek¬ 
tet i lighed med månen på daværende tids¬ 
punkt havde ligsom et tåget skær omkring 
sig, hvorimod stjernerne stod helt klart og 
tydeligt på himlen. 

Da der efter en halv times forløb intet var 
sket, kørte både betjentene og taxachaufføren 
hjem igen. 

Observatøren havde i mellemtiden også 
alarmeret en nærved liggende flyvestation. 
Kl. 05.02 modtog en menig på flyvestationen 
melding om, at der var et UFO over Kokke¬ 
dal. Den menige, som havde vagten på da¬ 
værende tidspunkt, blev overordentlig for¬ 
bavset, bl. a. fordi anmelderen beordrede 
ham til at sætte radar på objektet. Da det 
var sidst på vagten og han måske var lidt 
træt og forbavset over opringningen, satte 
han sig tilbage i stolen og læste i et blad. Et 
par sider længere fremme måske var han 
vågnet lidt op, tænkte, det kan aldrig skade 
at kigge. Med ét var han lysvågen. Lige dér, 
hvor han var blevet fortalt, at der var et 
UFO, der stod et hvidt, kugleformet, stærkt 
lysende objekt. Objektet stod stille i 10 mi¬ 
nutter, hvorefter det lynhurtigt fløj mod 
nord, hvor det forblev stillestående nogen 
tid. Vagten var efterhånden slemt rystet og 
vidste ikke, hvad han skulle foretage sig. Han 
forsøgte dog at vække en sovende kollega i 
vagtlokalet, men denne lod meget klart den 
anden forstå, at han „f . . .“ ikke rejste sig 
kl. 05.40 om morgenen for at se hverken fly¬ 
vende tallerkener eller UFO’er. Da vagten 
igen så ud ad vinduet, var objektet forsvun¬ 
det. C.H. 


☆ 

„To rummænd på en stang og én i sengen” 


I UFO-NYT refereres for det meste kun de 
observationsberetninger som vi ved efterun¬ 
dersøgelse mener må være UFO-hændelser, 
og som er af interesse. 

Derimod hører man sjældent om de „blå¬ 
lys", „nittere" og practical jokes, som vi af 
og til kommer ud for. 

Efter opfordring får De hermed et par 
stykker! 

På fjerde eller femte hånd hører man en 
beretning om en UFO-hændelse, der skal 
være foregået syd for Sorø. Så vidt man kan 
forstå, skal det være noget helt sensationelt. 

Efter meget besvær får man endelig op¬ 
klaret det nøjagtige sted, samt observatører¬ 
nes navn og adresse og beder så vore lokale 
medarbejdere om at starte en undersøgelse. 

Resultatet indløber meget hurtigt og lyder 
ret interessant. Det oplyses, at der er flere vid¬ 
ner til hændelsen. Vor medarbejder anbefa¬ 
ler dog at behandle sagen forsigtigt. 

Beretningen går ud på, at en familie i 
Lynge-Eskilstrup gennem en uge hver af¬ 
ten fra deres hus har kunnet iagttage et UFO 
i kun 100 meters afstand, og at dette UFO 
i lang tid skulle have svævet 25-50 meter 
over jorden. Formen var kuglerund, og på 
hver side kunne man se en stang rage ud. 
På disse stænger havde man flere gange ob¬ 
serveret to ufonauter som havde opført sig 
meget mærkeligt (vægtløshed eller sådan 
noget), og man havde endda set den ene 
ufonaut gå ind i fartøjet, som til dels var 
gennemsigtigt. 

Nu er vi i rapportafdelingen og vore lo¬ 
kale medarbejdere nok skeptiske, og i dette 
tilfælde meget skeptiske, men det er jo vor 
opgave at prøve på at opklare sagerne, og 
da der i de sidste to år har været mange nær¬ 
observationer på egnen, besluttede vi at un¬ 
dersøge dette nærmere. 

En lørdag morgen starter der så fra Kø¬ 


benhavn en undersøgelsesgruppe, som i Sorø 
tilslutter sig den lokale medarbejder, hvor¬ 
efter vi alle begiver os til observationsstedet, 
hvortil vi havde anmeldt vor ankomst. 

Nu havde vi som sagt forinden foretaget 
visse undersøgelser og haft forskellige følere 
ude, og det er muligt, at det har foruroliget 
observatørerne, for da vi nåede frem, var 
disse sporløst forsvundet. 

Nu er det umuligt her at redegøre for alle 
detailler i sagen, men dog så meget, at en 
afhøring af vidnerne bragte for dagen, at de 
faktisk ikke havde set noget, men kun hørt 
noget. - Og man hører jo så meget! 

Men så stod vi altså der med en sag om¬ 
givet af en klam og gusten tåge af fup. Vi 
kunne faktisk ikke komme videre, og det var 
måske godt det samme. 

Men vi havde en anden „sag" i baghån¬ 
den! Det drejede sig om en halvkvædet vise 
om to mænd fra egnen, som skulle have mødt 
en rummand! - Da vi nu var i gang, og 
åstedet kun lå ca. Z 2 km borte, satte vi os 
for at få denne „sag" opklaret. 

Desværre kunne vi ikke finde huset, hvil¬ 
ket gav anledning til allehånde formodninger 
om rummandens beskaffenhed. 

Så måtte vi en længere tur vestpå for at 
få fat på et af de mennesker, som havde væ¬ 
ret med i hændelsen. 

Vi var heldige at træffe ham, og historien 
går i korte træk ud på følgende: 

Vor hjemmelsmand plus en kompagnon 
vil efter et møde have en „godnat-øl" og ta¬ 
ger derfor ind på en bar i Slagelse, hvor der 
er stopfyldt af mennesker. Ved et bord sid¬ 
der imidlertid kun en ung dame, og hende 
kommer de i snak med. Da samtalen efter et 
stykke tid drejer ind på noget i retning af 

„-der er mere mellem himmel og jord" 

. . . kommer man ind på emnet: UFO’er. 

Den unge dame spørger så pludselig, om 
de har lyst til at møde en UFO-naut! Ja, det 

havde sandelig deres interesse, og alle tre be¬ 
giver sig så afsted i taxa til Lynge-Eskil- 
strup. Det kostede 80 kr., - men hvad ville 
man ikke gøre for at møde en UFO-naut!! 
I Lynge-Eskilstrup kom de til en grusvej, 
hvor bilen kører ned til et gult hus (på have¬ 
lågen står på tysk: „Hunden bider“!) 

I et vindue er der en blå lysende kugle. Da 
de kommer indenfor (huset ser ud til at 
være kostbart præget), ser de, at et bord 
er dækket op til 6 personer. De går ovenpå 
- dér træffer de en lille mand, som ligger og 
sover i en seng, men han vågner op og hil¬ 
ser på dem og står straks op og tager sit tøj 
på! — Klokken er 2 nat!! Vor hjemmels¬ 
mand fortæller videre, at manden ser højst 
mærkelig ud. Hans ansigt er langt og tyndt 
med en masse fine rynker, og hans hår er 
langt og lyst. Selve kroppen er spinkel, så 
tøjet (T-shirt og cowboybukser) hænger på 
ham, som om det er flere numre for stort. 
Men det mest mærkelige ved ham er hans 
hvide, voksagtige hud og hans meget lange 
hænder og fingre. Manden bærer en amulet 
i en kæde om halsen. På afstand ser den ikke 
spor mærkelig ud, men tæt på lyser den, 
som var der en lille sol i midten. Nu indledes 
en samtale med ufonauten, som til alt held 
taler dansk! Han fortæller, at kuglen i vin¬ 
duet bruges til at kalde rumskibe til Jorden. 
UFO’eme lander så ved en lille anløbsbro 
ved Tystrup sø, og derfra går ufonauterne 
på vandet ind til bredden, akkurat som en 
kendt person i Det Nye Testamente. - 

Ufonauterne kan godt lide æg, fortæller 
han!! Dette synes at passe godt, da bordet 
er fyldt med hele æg og tomme æggeskaller. . 
Man får uvilkårligt det indtryk, at de lige 
har haft besøg af gæster (ude fra rummet!). 

Ufonauterne kommer fra en planet i vort 
solsystem, hvor alle „mennesker" er lige og 
ser ens ud. Når de når 30-40 års alderen, 
ser de ligesådan ud i de kommende 3-400 

o 

ar. — 

Ufonauten fortæller videre, at de kommer 
her til Jorden 2-3 gange ugentlig, men op¬ 
giver desværre ikke „træffetid". Når de er i 
området, virker telefonen ikke i 2-3 dage 
p. gr. af fartøjernes magnetstråler. - 


Den unge pige, der ser ud som en alminde¬ 
lig dansk ung pige, fortæller, at hun lige har 
været i Canada med et UFO og at hun den 
23. skal til Australien med et. - Ufonauten 
giver vor beretter en seddel med en tegning 
af et rumskib - samt et telefonnummer (det 
sidste dog fra Sorø-området) - 

På et tidspunkt begynder ufonauten at ta¬ 
le på et sprog med en masse o-lyde, og pi¬ 
gen svarer ham på samme „sprog". Det lød 
nu nærmest som om de skændtes! 

Ved 4-tiden om morgenen tager de to be¬ 
søgende så afsked. Da ufonautens telefon 
desværre er ude af drift (på grund af de 
omtalte magnetstråler!), må de spadsere til 
Lynge-Eskilstrup for at få fat på en taxa. 

Det skal lige tilføjes, at de kom godt hjem. 

Om det nu var ufonautens udseende eller 
hans beretninger om rumfolkene og deres 
planet, der har efterladt et sindsoprivende 
indtryk hos de besøgende, så kan det berettes, 
at ingen af dem kunne sove de første par 
nætter. Og så har de endda forbindelse med 
en organisation, som dyrker UFO-sagens 
aspekter!! 

Et stykke tid derefter tager vor hjemmels¬ 
mand dog endnu engang ned til huset, men 
da er ufonauten og den blå kugle i vinduet 
væk. Yderligere besøg blev ikke aflagt i hu¬ 
set, men derimod ringede han til det opgivne 
telefonnummer og fik fat på en mand, som 
oplyste, at der i huset boede en person, som 
fortalte mærkelige historier. - Desværre er 
sedlen med tegningen af et rumskib (samt 
telefonnummeret) bortkommen, så vi måtte 
selv en tur ned til huset; Men her var alt 
stille - og øde, ja, vi øjnede end ikke så me¬ 
get som skyggen af den mindste telemeter¬ 
skive ! 

Vor mand i Sorø har talt med en nabo 
(til omtalte hus) som fortæller, at en person 
i huset ser ud som den ovenfor beskrevne 
ufonaut, og at han er lidt af en fantast. Na¬ 
boen kan også berette, at der ikke findes te¬ 
lefon i omtalte hus! - Hvem den unge dame 
er, ved vi ikke noget om. 

Derimod har vi fået navn og adresse på 
„ufonauten", - men da han er konstabel i 
hæren, og vi nødig vil ødelægge hans kar- 

riere indenfor forsvaret og rumfarten!, skal 
vi undlade at oplyse navnet. 

Her ender historien-som man vel nok 

må betegne som en „really practical joke“. 

Ja, hermed har vi så gjort vore læsere be¬ 


kendt med lidt af det, som vi af og til kan 
komme ud for!! 

På vejen hjem tog vi ind på en bar for at 
få en „godnat-øl cc og en pølse — — men vi 
mælede ikke eet ord om UFO 9 er!! 

Henrik P./X.P. 



Bersærkergang - en UFO-naut-beretning 


af Berthold Eric Schwarz, M.D *) 

„Det ukendte af i dag er sandheden af i morgen.” 

Plammarion 

En søndag eftermiddag i september modtog 
jeg et usædvanligt telefonopkald fra Allen 
Noe 1 ), bestyrelsesmedlem af S.I.T.U. (So¬ 
ciety for the Investigation of the Unexplai- 
ned, grundlagt af afdøde Ivan T. Sanderson) 
og Stan Gordon, leder af Westmoreland 
Amts UFO studiegruppe (WGUFOSG). De 
fortalte mig om en spændende og mærkelig 
UFO-væsen epidemi, der indeholdt 79 do¬ 
kumenterede væsen-tilfælde og to dusin me¬ 
re, der var ved at blive analyseret, og som 
på det tidspunkt rasede i et område, der 
dækkede seks amter i det vestlige Pennsyl- 
vania. Min nysgerrighed blev grundigt vakt, 


*) Vi kender forfatteren, der er psykiater, 
bl. a. fra hans udtalelser om psykiatriske 
patienters komplette mangel på UFO- 
fantasier (se UFO-NYT nr. 7, 1969, bag¬ 
siden , og rapporterne i nr. 3, 1973. 

Dr. Schwarz er nu konsulent ved Brain 
Wave Laboratory, Essex County Hospital 
Center i New Jersey, USA. 


og jeg planlagde at besøge Greensburg i no¬ 
vember. 

Tingene tog ekstra fart den 27. oktober 
1973, da jeg i Massachusettes på en UFO- 
undersøgelsestur til fru Stella Lansing 2 , 3 , 4 ) 
modtog en telefonsamtale fra mit kontor i 
New Jersey om at sætte mig i forbindelse 
med Stan Gordon straks. Det drejede sig om 
et, af mange bevidnet, landings- og væsen¬ 
tilfælde med farlige overtoner. 

Af Gordons telefoniske beskrivelse af detal¬ 
jerne erfarede jeg, at mange data var opta¬ 
get på bånd i marken, inklusive en episode 
med en antaget omflakken i tågetilstand for 
den mulige kontaktperson. Jeg gav nogle før¬ 
stehjælpsråd og arrangerede at komme den 
følgende uge (1.-3. november, 1973). Tak¬ 
ket være Gordons og hans gruppes imøde¬ 
kommenhed og samarbejdsvilje lyttede jeg så 
på den tid til alle deres optagelser i forbin¬ 
delse med denne episode og foretog et psy¬ 
kiatrisk interview med den ledende skikkelse 
så vel som interviews med medlemmer af 
studiegruppen og andre, inklusive direkte 
kontakt med de ti-årige tve-æggede drenge¬ 
tvillinger og deres søskende, spørgsmål over 
telefonen til en betjent og kontaktpersonens 
forældre. Jeg læste også Gordons fremragen¬ 
de skrevne handlingsreferater. 

Den lokale avis havde en artikel om denne 

hændelse, men i denne rapport vil der blive 
brugt pseudonymer for landmanden, vidner¬ 
ne, politiet og stednavnene. 

Indledning 

Ga. kl. 22.30 torsdag den 25. oktober 1973 
modtog Stan Gordon en telefonopringning fra 
betjent Byrne i statspolitiet. Noget usædvan¬ 
ligt var sket på en gård ikke langt fra Greens- 
burg. UFO-studiegruppens hold tog af sted 
kort efter for at undersøge sagen. På politi¬ 
hovedkvarteret udtalte hovedvidnet, gård¬ 
ejer Stephen Pulaski, (omtalt som Stephen 
fremover) at betjent Byrne også havde hørt 
noget i skoven, og at Byrne så et lysende om¬ 
råde på det sted, hvor et UFO formentlig 
var landet. 

Stephen blev pr. telefon udspurgt af studie¬ 
gruppen om, hvad der var sket, og det blev 
arrangeret at mødes med ham og hans far 
på forretningsgaden, hvorfra gruppen ville 
tage til observationsstedet. Gruppen ankom 
til gaden ca. kl. 12.45 (00.45) fredag den 26. 
oktober 1973. På holdet var David Smith, fy¬ 
siklærer og strålingsekspert i det civile for¬ 
svar; Dennis Smelzer, hvis hovedfag er socio¬ 
logi; George Lutz, Jr., tidligere sekondløjt¬ 
nant i flyvevåbnet og også medlem af besty¬ 
relsen i WCUFOSG; fotograf David Baker 
og Stan Gordon. Da de ankom, berettede 
Stephen om hele oplevelsen. 

I. Landingen og væsenerne 

Kl. ca. 21.00 bemærkede Stephen og mindst 
15 andre vidner, deriblandt familiemedlem¬ 
mer og naboer, en klar rød kugle, der svæ¬ 
vede over marken i temmelig stor højde. 
Stephen og to nabodrenge (de ti-årige tve¬ 
æggede tvillinger) besluttede at tage op mod 
marken. Med sig tog Stephen en 30,06 riffel. 
De de kom nærmere, nævnte Stephen, at 
bilens forlygter blev svage. De kunne se, at 
objektet langsomt kom ned mod marken. De 
gik alle tre op over bakkekammen og så 
objektet stå direkte på eller svæve lige over 
marken. Da objektet kom nærmere, blev 
Stephens tyske hyrdehund (tredie generation 
indavlet) ved huset meget urolig. Objektet 


var nu klart hvidt og oplyste området. Vid¬ 
nerne anslog objektet til at være ca. 30 me¬ 
ter i diameter: „Det var kuppel-formet, lige¬ 
som en stor bobbel. Det udsendte en lyd som 
en græsslåmaskine.“ 

Mens de så på objektet, råbte en af tvil¬ 
lingerne, at noget spadserede af sted og kunne 
ses i silhouet mod hegnet. Stephen kunne ikke 
se dem så godt (han bærer briller p. gr. af 
nærsynethed). Da den første riffelkugle var 
et lyssporprojektil, fyrede han direkte over 
hovederne på de to skikkelser, som han først 
troede var bjørne. Så snart han fyrede og 
var i stand til at se klart, vidste han, at væse¬ 
nerne var noget mærkeligt. 

Begge væsenerne lignede hinanden i ud¬ 
seende, men det ene var ca. 2,1 meter højt 
og det andet lidt over 2,4 meter. Man lagde 
mærke til, at de var højere end hegnspælene, 
som var mere end 1,8 meter høje. Det stør¬ 
ste væsens venstre hånd følte på og fulgte 
langs med hegnspælene. Begge væsenerne var 
fuldstændig dækket af langt, mørkt gråligt 
hår 5 ), og de havde grøngule øjne 6 ). Deres 
arme hang ned næsten til jorden. Det mind- 


SUFOI LOLLAND-FALSTER 

holder medlemsmøder - med film, lys¬ 
billeder og diskussioner - også i 1976. 
I forårs-sæsonen ligger møderne på 
mandagene: 

20. januar - 10. februar - 9. marts 
og 6. april 

alle aftener kl. 19.30. Notér datoerne 
i kalenderen - alle er velkomne! 

Ole Henningsen, Duegård, 
Nakskovvej 5, 

4920 Søllested. 

Tlf. (03) 9411 69. 


UFO-NYT 6-75 235 




Afstand mellem observatører og „væsener“ 
ca. 23 meter. Afstand mellem genstand og 
observatører ca. 73 meter. Afstand fra gen¬ 
stand til huset ca. 230 meter. 


man kunne læse en avis ved det. På dette 
tidspunkt begyndte Stephens (og tvillingens) 
øjne at genere dem. Efter hændelsen undgik 
tyren og hestene det område. 






ste væsen syntes at tage lange skridt, som om 
han prøvede at følge med den større. Væse- 
nerne udstødte klynkende lyde, næsten lige¬ 
som en grædende baby. De syntes at klynke 
frem og tilbage til hinanden. En stærk lugt 
var også tilstede - noget i retning af bræn¬ 
dende gummi. 

Så affyrede Stephen igen en kugle over 
deres hoveder, fordi han indså, at de var 
forskellige fra alt, hvad han før havde set, 
og også fordi de langsomt gik hen mod trioen. 
Endelig skød han tre skud direkte ind i den 
største. En af drengene, der nu var meget 
forskrækket, løb tilbage mod huset. Da væse¬ 
net blev ramt, udstødte det en klynkende 
lyd og førte sin højre hånd op mod det an¬ 
det væsen, rørte næsten ved det, og på det 
tidspunkt forsvandt det klart oplyste objekt 
på marken, og støjen fra det holdt også op. 

Efter at være blevet beskudt vendte væ- 
senerne langsomt rundt og gik tilbage mod 
skoven. Stephen og den tvilling, der var ble¬ 
vet tilbage, lagde mærke til, at på marken, 
hvor objektet havde været, var der et ly¬ 
sende hvidt område, så kraftigt lysende, at 


II. Betjent ankommer - Flere begivenheder 

Stephen tøvede med at gå til politiet for at 
rapportere hændelsen, men tænkte så, at han 
alligevel hellere måtte gøre det. Politioffice¬ 
ren hørte om oplevelsen og kom til gården, 
og ca. kl. 21.15 satte betjent Byrne og 
Stephen sig ind i patruljevognen og kørte op 
ad jordvejen, op til knap 100 meter fra ste¬ 
det, hvor UFO’et var landet, og standsede 
neden for kornmarken, nær skoven. 

Forlygterne på betjentens bil lyste hen mod 
marken, og Stephen sagde, at den lysende 
ring stadig var synlig. Til at begynde med 
mente betjenten, at det kom fra forlygterne, 
men da han flyttede sin bil, var ringen stadig 
synlig. Betjenten lyste også med sin lygte ind 
i den klare ring, og strålen kunne næsten ikke 
ses. De gik ned til et dobbelttrådet elektrisk 
hegn, hvor betjenten bemærkede, at den ne- 
derste tråd var knækket. Han spurgte Stephen 
om det, men denne erklærede, at så vidt han 
vidste, havde den ikke været knækket før. 

Så hørte de knap 50 meter til højre en høj 
lyd i skoven, som om nogen gik. Lyden af 
noget stort syntes at komme hen mod dem. 
De kunne høre, at træer blev bøjet og bræk- 

ket. Når de bevægede sig, fulgte lyden efter, 
og når de standsede, fortsatte lyden nogle få 
sekunder og holdt så op. 

Betjenten så en lille forhøjning på mar¬ 
ken, og ca. 100 meter til venstre var der et 
oplyst område, ca. 45 meter i diameter. Hu¬ 
set lå omkring 230 meter fra fartøjet, og der 
var en kviksølvlampe (et lysstofrør?) i om¬ 
rådet, men ingen af delene kunne have kastet 
lys hen på det oplyste sted. 

Ifølge Stephen sad betjenten allerede in¬ 
de i bilen igen, og de var begge temmeligt 
skræmte. 

Betjenten sagde, at han ville gå op mod 
det oplyste område. Men da Stephen og be¬ 
tjenten var knap 200 meter fra det, stand¬ 
sede Stephen og sagde til betjenten: „Jeg bli¬ 
ver ikke betalt for at være tapper. Jeg går 
ikke længere/ 4 Betjenten gik alene videre og 
besluttede så, at det nok var bedre at gå til¬ 
bage, fordi Stephen var meget ophidset og 
kunne forveksle ham med noget andet. Han 
sagde så til Stephen, at han ville tage tilbage 
til stationen og ringe til Stan Gordon, som 


ville komme derop, hvis der var noget om 
det. 

På dette tidspunkt, da de begyndte at gå 
tilbage mod bilen, hørte de igen bevægelser 
i skoven. Nu havde de været i området ca. 
en halv time. Betjenten sagde, at når de kom 
tilbage til bilen, ville han slukke forlygterne 
for at se, om det lysende område ville for¬ 
svinde. Betjenten steg ind i bilen. Så opda¬ 
gede Stephen et brunt objekt komme hen 
mod dem, og han ville skyde en sidste gang, 
for at se om noget ville ske. Betjenten sagde, 
at det var i orden at gøre det. Så affyrede 
Stephen sin sidste kugle. 

Da betjenten stod ved døren til patrulje¬ 
vognen, lagde han mærke til, at Stephen var 
meget rystet, han svedte og var meget bleg. 
Stephens optræden og udseende begyndte at 
forurolige betjenten. Pludseligt råbte Steph¬ 
en, at noget kom ud af skoven og hen mod 
dem. De sprang begge ind i bilen, og be¬ 
tjenten havde kørt knap 50 meter ud ad mar¬ 
ken, før han kom til sig selv og indså, at han 
var i sikkerhed i bilen. Han vendte bilen og 
lyste med forlygternes lange lys ind i skoven. 


UFO-NYT - tilsendt i kuvert 

En del læsere har spurgt Ekspeditionen, om der var mulighed for at modtage 
UFO-NYT i kuvert. Ved den almindelige „åbne" forsendelse var bladet i nogle 
tilfælde bortkommet undervejs, i andre var det ganske vist nået frem - men i 
noget „forrevet" stand. 

For om muligt at råde bod på disse miserer kan vi nu tilbyde UFO-NYT 1976 
tilsendt i kuvert direkte til Dem fra Ekspeditionen 

for en merpris af kun kr. 10,- 

for alle 6 numre i alt. 

Ønsker De at modtage UFO-NYT på denne måde i det kommende år, beder vi 
Dem blot sende os de 65,- kr. for året 1976 på et girokort - og anføre „UFO¬ 
NYT 1976, leveret i kuvert" på talonen til modtageren. 

Giro 9 11 7725 - SUFOIs Regnskabskontor 

E. B. Johansen, Bogfinkevej 79, 

Jyllinge, 4000 Roskilde. 

De kunne ikke spore nogen lyd på det tids¬ 
punkt. 

Senere beskrev betjenten et svagere lysen¬ 
de område på ca. 45 meter i diameter. Han 
kunne skelne små planter ved lyset. Lyset 
bredte sig ca. 30 cm op fra jorden, og be¬ 
tjenten mente, at hvis man bøjede sig ned, 
kunne man nok læse en avis i lyset. Betjenten 
kunne ikke afgjort sige, at området var cir¬ 
kulært, fordi de befandt sig på et skrånende 
sted. Han sagde, at han ikke helt bestemt 
vidste, om lyset kom fra forlygteme eller ej. 
Han følte, at da de var i det lysende områ¬ 
de, var temperaturen måske lidt højere end 
i det omliggende område, men han var ikke 
helt sikker på det på grund af ophidselsen. 
Han fortalte også, at hundene på gården la¬ 
vede spektakel, og at ingen dyr ville gå nær 
det oplyste område, selv om de gik rundt 
omkring det. Imidlertid erklærede Stephen, 
at da betjenten vendte vognen, forsvandt det 
lysende område. Da betjenten så sig omkring, 
kunne han ikke længere se det lysende areal. 
(Da han næste morgen gik ud for at under¬ 
søge området, fandt han intet usædvanligt). 

III. Studiegruppen ankommer: 

Stor opstandelse 

Kl. var ca. 1.30 om natten, da studiegrup¬ 
pen ankom til den af sondrede gård og bane¬ 
de sig vej op ad jordvejen, som løb ud på 
marken. To drenge blev tilbage i Stephens 
lastvogn. Holdet begyndte at gå over mar¬ 
ken, hvor Stephen fortalte dem, at objektet 
og ringen havde været. De kunne ikke se 
nogen ring, da de kom. Først undersøgte de 
området for stråling. Stephen var blevet un¬ 
dersøgt i forretningsgaden, før de tog ud til 
stedet. Intet usædvanligt stålingsniveau be¬ 
mærkedes i noget af tilfældene. 

Mens holdet ca. kl. 1.45 undersøgte mar¬ 
ken, råbte de to Pulaskis (far og søn) til dem. 
Gruppen løb ned til lastbilen, hvor de stod, 
og de fortalte, at de havde set hele området 
ved gården lyse op med en gløden. Lyset var 
forsvundet, da holdet kom, men George Lutz 
og hr. Pulaski senior gik hen til huset for at 
se sig omkring. De meddelte pr. radio, at de 
intet fandt. 


Holdet og de to Pulaskis gik fra lastbilen 
og op mod det område, hvor væsnerne var 
blevet observeret. KL var ca. 2. Pludselig 
blev en tyr på en nærliggende mark skræmt 
af noget. Stephens hund blev også forskræk¬ 
ket og begyndte at spore noget. Hunden blev 
ved med at se på et bestemt sted nær skov¬ 
brynet, men gruppen kunne ikke se noget. 
George Lutz var ved at stille Stephen nogle 
spørgsmål, da denne pludselig begyndte at 
gnide sit hoved og ansigt. George Lutz 
spurgte ham, om han ikke havde det godt, 
og Stephen begyndte at svaje frem og til¬ 
bage, som om han ville besvime. George 
Lutz og hr. Pulaski senior greb Stephen. 
Stephen, der er 22 år, er over 188 cm høj og 
vejer omkring 115 kg. Nu begyndte han at 
ånde meget tungt og at knurre som et dyr. 
Han piskede med armene og væltede sin far 
og George Lutz om på jorden. Hans hund løb 
hen imod ham, som om den ville angribe, 
og Stephen løb efter hunden. Hunden be¬ 
gyndte at hyle. George Lutz og hr. Pulaski 
råbte til Stephen om at komme tilbage, at 
alt var i orden, og at de ville gå tilbage til 
bilen. 

Så sagde Dennis Smeltzer pludseligt: „Stan, 
jeg begynder at føle mig svimmel. “ Dennis 
blev meget svag og følte sig dårlig. Hans 
ansigt var blegt. 

Dave Baker og Dave Smith gik over for 
at hjælpe Dennis. Så begyndte Dave Baker 
at klage over, at han havde besvær med at 
trække vejret. 

Under alt dette løb Stephen rundt, svin¬ 
gede med armene og knurrede højt ligesom et 
dyr. Pludselig faldt han ned på sit ansigt 
i et område med megen gødning. Kort efter 
rejste han sig og sagde: „Gå væk fra mig. Det 
er her. Gå tilbage.“ 

Netop da kunne Stephen og Stan, og også 
de andre, lugte en meget stærk svovl- eller 
kemikalieagtig lugt. 7 ) 

George Lutz sagde: „Lad os komme væk 
herfra/‘ Så hjalp han og hr. Pulaski Stephen 
af sted, da pludselig, på vej ned ad bakken, 
Stephen pegede og råbte: „Hold jer væk fra 
hjørnet. Det er i hjørnet. t£ 

Stephen blev ved med at mumle, at han 
ville beskytte holdet. Han mumlede også, at 
han så en mand „med en sort hat og kappe, 
og han bar et segl. 44 Han fortalte Stephen, at 
„hvis mennesket ikke forbedrer sig, er enden 
snart nær.“ Han sagde også „der er en mand 
her nu, som kan redde verden. 44 Stephen 
sagde, at han kunne høre sit navn - „Steph¬ 
en, Stephen 4 * — blive råbt inde fra skoven. I 
det samme sank Stephen sammen, og han 
tabte sine briller. 

Mens Stephen på vej ned var ved at kom¬ 
me sig af sin forvirrede tilstand, rakte hans 
far ham brillerne, og Stephen spurgte, hvis 
de var. Stan spurgte Stephen, om han kunne 
se, og han svarede: „Fint. 44 

Holdet spurgte hr. Pulaski, om hans søn 
nogensinde havde opført sig sådan før, og 
han svarede „aldrig. 44 Han fortalte dem, at 
Stephen havde taget nervepiller 8 ) siden en 
ulykke tre år før. 

Gruppen mente, at Stephen var en del af 
et kontaktperson-syndrom, der var involveret 
i forudsigelse o. s. v., og de var bekymrede 
over, at Stephen fysisk kunne skade sig selv 
eller andre, og at man behøvede professionel 
hjælp. 

Flere oplysninger og diskussion 

Hvordan kan den an tågede UFO- og tilknyt¬ 
tede væsen-observation hænge sammen med 
Stephens tågetilstand? Skønt sådan en kort 
undersøgelse som denne ikke kan sammen¬ 
lignes med data, der er opnået over en lang 
tid, berettiger Stephens enestående oplevelse, 
og hvad vi erfarede om ham gennem psykiske 
undersøgelser, til overvejelse. Hvad der gjaldt 
for ham, kunne også gælde for andre og 
skaffe holdepunkter i fremtidige studier af 
sådanne eksempler. 

De usædvanlige omstændigheder og det 
faktum, at forskellige hændelsesdele på for¬ 
skellige tidspunkter er bevidnet af 13 menne¬ 
sker, tyder på, at oplevelserne var virkelige. 
I alle tilfælde så det ud til, at Stephen og de 
andre var sandfærdige. Der var intet tegn 
på uærlighed, på at de løj, sociopatisk op¬ 
førsel, brug af hallucinerende stoffer eller al¬ 


kohol, hverken i forbindelse med oplevelsen 
eller tidligere. Rapporterne fra de forskellige 
vidner, familiemedlemmer og naboer var for¬ 
enelige. En del af hændelsen blev optaget 
på bånd, mens det skete. Specielt synes det 
virkeligt, at der var lys, som først var lavt 
på himlen, og som dalede ned til næsten at 
lande eller at svæve tæt over jorden, og som 
havde en lyd, der lignede en græsslåmaskine; 
at UFO’et kunne have gjort lastbilens for¬ 
lygter svagere, at UFO’ets lys var så klare, 
at de gjorde vidnernes øjne betændte; og at 
handlingerne og stanken knyttet til væse- 
nerne forårsagede antagne opførselsreaktio¬ 
ner hos de folk, der var indblandet, og hun¬ 
de, heste, en tyr og kvæg. Stephens fortælling 
var i alt væsentligt den samme, hvad enten 
den blev fortalt til UFO-studiegruppen, til 
betjenten eller til mig. Den blev helt bekræf¬ 
tet i uafhængige samtaler mellem andre vid¬ 
ner og studiegruppen eller mig. 

Da Stephen er en erfaren jaeger og anta¬ 
gelig en god skytte, er det sandsynligt, at han 
virkelig skød tre gange ind i et af væsenerne 
med den tilsyneladende effekt, at væsenet 
stønnede, løftede sin ene arm og gik tilbage 
til skoven med sin følgesvend. Denne hæn¬ 
delse bekræftes af en af tvillingedrengene, 
som var sammen med Stephen på det tids¬ 
punkt. Som i andre påståede UFO-naut- 
situationer 9 ) er det forbavsende, at der efter 
al denne aktivitet er sådan en stor knaphed 
eller endog fuldstændig mangel på konkret 
bevismateriale til hændelserne. I denne sag 
er der kun knækkede grene, muligvis et styk¬ 
ke knækket ledning og fem patronhylstre 
fundet på jorden på stedet. Selv om eftersøg¬ 
ningen ikke var udtømmende, var der ikke 
nogen aftryk af „store fødder 44 , blod, hår, af- 
sveden jord eller andet bevismateriale - i 
modsætning til visse andre hændelser. Hvad 
skete der med væsenerne? Forsvandt de ba¬ 
re? Hvordan kunne lyskilden, som så ud til 
at være på eller lige over jorden, være for¬ 
svunden uden noget spor eller noget tegn på 
dens oprindelse? Hvor kommer disse ting fra, 
og hvor tager de hen? 

Se noter og henvisninger næste side. 

(Nr. 4): 84-89, oktober 1973. 

2 ) Schwarz, B. E.: „Stella Lansings UFO 
Motion Pictures“, Flying Saucer Review, Vol. 
18 (Nr. 1): 3-12, januar-februar 1972. 

3 ) Schwarz, B. E.: „Stella Lansings Movies 
af Four Entities and Possible UFO“, Flying 
Saucer Review, Speciel udgave nr. 5, UFO 
ENCOUNTERS. 

4 ) Schwarz, B. E.: „Stella Lansings Clock- 
like Possible UFO Formations 44 , Flying Sau¬ 
cer Review: (til fremtidig offentliggørelse) 
indsendt den 5. november 1973. 

5 ) De fleste af medlemmerne af studiegrup¬ 
pen og vidnerne er velbekendte med bjørne, 
som overordentlig ofte ses i området. (I den 
eng. version står „sjældent 44 i stedet for „ofte 44 
- formentlig en trykfejl, red.). 

6 ) Væsenets øjenfarve synes at være et ka¬ 
rakteristisk træk i mange rapporter. Den 
grønlige tone kan skyldes, at der muligvis 
findes tapetum lucidum, som findes hos hun¬ 
de og hos nogle natdyr. For eksempel lyser 
katteøjne i lysstråler på grund af dette spe¬ 
cielle stof, som genspejler lyset fremad og 
forbedrer nettesynet. Når øjnene er røde, kan 
det skyldes nethinderefleks. Ligemeget hvor¬ 
dan væsenernes oprindelse er: det vil sige, 
hvis de materialiseres, eller de har levet i 
mørke huler fuldstændigt uopdagede, o. s. v., 
er det forbavsende, at vidnernes beretninger 
synes at være overensstemmende på det 
punkt, som er i overensstemmelse med en 
anatomisk virkelighed, som de fleste vidner 
almindeligvis ikke kender til. 

7 ) Ca. på det tidspunkt brugte George 
Lutz sin karbidlampe, som udsender den 
kendte duft af acetylen (CaC 2 4- 2 H 2 O Ca 
(OH )2 4- C 2 H 2 ), som ikke blev forvekslet 
med den antagede stank fra væsenerne. 

8 ) I min telefonsamtale med faderen kend¬ 
te han ikke navnet på Stephens medicin. På 
den tid hændelsen fandt sted, sagde Stephen, 
at han ikke tog nogen medikamenter. Besøg 
på skadestuen på det lokale hospital gjaldt en 
forstuvning af venstre ankel (d. 19. februar 
1973), som for nylig havde været brækket; 


en glassplint i øjet fra en pære, der var 
sprunget (d. 25 april 1973); skræk for at 
opholde sig i den kulmine, hvor han var 
kommet til skade med øjet (d. 29. maj 1973). 
Han fik e n recept p å noget mildt beroligende 
(Vistril, 25 mg.) og blev henvist til en neuro¬ 
log. Men på eget initiativ gik han først til 
en øjenlæge (d. 25. maj 1973) med den på¬ 
ståede øjenskade, og lægen fandt intet bevis 
på en øjenskade. „Det eneste unormale, jeg 
fandt, var en godt rettet synsskarphed på høj¬ 
re øje på 20/50. 44 Neurologen tilså Stephen 
d. 11. juli 1973 på grund af „alvorlige øjen- 
hovedsmerter og smerte i højre tinding. 44 Neu¬ 
rologen bemærkede, at patienten forinden 
havde besøgt 4-5 læger på grund af glas i sit 
højre øje. Alle undtagen een kunne ikke 
finde noget. Neurologens undersøgelse afslø¬ 
rede, at centralnervesystemet objektivt set 
var intakt; og en optisk undersøgelse viste, 
at synet var inden for de normale grænser, 
bortset fra bindehindekatar i højre øje. Han 
stillede diagnosen: alvorlig angstneurose med 
smerte i det højre øje. Patienten blev be¬ 
handlet et stykke tid med „beroligende og 
smertestillende midler. 44 Han fik det betyde¬ 
ligt bedre og genoptog sit arbejde. Igen her 
er der data, der kan have bidraget til Steph¬ 
ens tågetilstand. Han var meget sårbar over¬ 
for enhver skade og særligt overfor øjenfor- 
styrrelser (UFO-fremkaldt „øjenbrand 44 ?). 

9 ) Noé, Allen og Keel, J. A.: Strange 
Creatures from Time and Space, en Fawcett 
Gold Medal Book, Greenwich, Conn., 288 
pp. Clark, J. og Coleman, L., „Anthropoids, 
Monsters, and UFOs 44 , Flying Saucer Review, 
Vol. 19 (nr. 1), januar-februar 1973. 

(Fortsættes i næste nummer) 
Flying Saucer Review, juli 1974/B.S. 

Sælsomme skikkelser i Santa Isabel 


Af Dr. Oscar A. Galindez. 

DEL II 

I UFO-NYT nr. 5/75 bragte vi på side 170- 
173 I. del af denne lange beretning om den 
„trio“ af begivenheder, der tilsyneladende 
udspillede sig nær Cordoba i Argentina i slut¬ 
ningen af september 1972. Bemærkelsesvær¬ 
digt er det, at intet af de 3 hovedvidner ud¬ 
taler sig om nogen form for fartøj i forbin¬ 
delse med de observerede skikkelser. Der 
kunne derfor måske være grund til at be¬ 
tvivle, at de rapporterede hændelser over¬ 


hovedet havde noget at gøre med UFO’er, 
hvis ikke det var for de andre vidner 3 der 
har udtalt sig til det argentinske undersøgel¬ 
seshold, og — hvor megen vægt bør vi lægge 
på disse udtalelser? Vi vil under alle omstæn¬ 
digheder anbefale, at De betragter dette ma¬ 
teriale med lige så stort forbehold, som De 
vil lytte til udtalelser fra visse politikere 
(vælg selv hvilke) - eller måske trods alt 
lidt mindre! red. 


Enrique Moreno’s observation, fortsat . . . 


Beskrivelse af væsenet 

Udseendet var atletisk og højden over to me¬ 
ter (under rekonstruktionen bedømte vi høj¬ 
den til mellem 2,3 og 2,4 meter). Kantet an¬ 
sigt, „skåret" i glatte flader og af hvid eller 
meget lys grøn farve. (Vidnet er ikke klar 
over, om denne sidste detalje var virkelig, 
eller om den skyldtes refleks fra dragtens far¬ 
ve.) Der var ingen hår på hovedet, og øre- 
spidserne gik op over hovedskallen, øjnene 
var runde og skinnende, som om de var to 
små gule lyspærer; der var ingen øjenlåg, 
-vipper eller -bryn, og munden var en lige, 
tynd linie. Næsen var pyramideformet og 
ikke kødfuld, som var den modelleret. Væse¬ 
net gav indtryk af ikke at være levende, men 
mekanisk. 

Dragten bestod af en grøn-blå dykkerdragt 
ud i et, af udseende som plastic og af en ly¬ 
sende karakter. Han havde et bælte, der var 
bredt og sølvskinnende, med et stort ovalt 
spænde af samme farve. I højre side af bæl¬ 
tet var der et lille fremspring, som et pistol¬ 
hylster. Chassis’eme hindrede ham i at se 
væsenets underkrop og ben. (Se tegningen d, 
og figur e, som viser væsenets ansigt forfra 
og i profil, efter en buste modelleret af en 
broder til forfatteren, Luis E. Galindez). 


Fysiske virkninger 

a) Fra en afstand af 30 meter og mens last¬ 
scooteren nærmede sig stedet, hvor væse¬ 
net var, begyndte Moreno at fornemme 




Tegning, lavet efter vidnet Enrique 
Moreno’s beskrivelse af væsenet inde mellem 
bil-chassic’erne. 

Buste af det væsen, Moreno så } modelleret af 
en broder til artiklens forfatter. 


en ulidelig summen i ørerne, der til sidst 
forekom som slag (en effekt, der varede 
ved, til han var væk fra fænomenet). 

b) Samtidig med, at han bemærkede oven¬ 
nævnte effekt fik han over hele kroppen 
et besynderligt myrekryb, som ligeledes 
varede ved, indtil han var ude af områ¬ 
det med skikkelsen. 

c) Hans arme og ben led under en rykvis 
lammelse, karakteriseret ved manglende 
bevægelighed (der ikke berørte hovedet), 
som om han pludselig havde mistet sin 
sædvanlige vitalitet. Trods det var det 
ikke vanskeligt for ham at blive sid¬ 
dende på scooteren. 

d) Området omkring fænomenets opståen 
var meget varmt på trods af, at natten var 
temmelig kølig. 

e) I luften hang en lugt af brændt olie. 

f) Han mærkede senere tørke i munden og 
en fornemmelse af kvalme, som blev ved 
at vare i 24 timer. 

g) Tilstedeværelse af smerte i nakken, i ar¬ 
mene og lænderne, virkninger, som endnu 
varede ved under vort første interview. 


h) Svien for øjnene, efterfulgt af en periode¬ 
vis tåredannelse ( en virkning, som varede 
tre dage). 

Senere betragtninger omkring 
observationen 

Hr. Moreno mener, at han ikke opholdt sig 
mere end 30 sekunder foran væsenet, og han 
lagde ikke mærke til, om det gjorde nogen 
bevægelse overhovedet (udover drejningen 
på 45 grader, som allerede er omtalt). Plud¬ 
selig satte motorkøretøjet i gang i retning 
mod venstre, uden at han var i stand til at 
kontrollere det, og som om det blev påvir¬ 
ket af en ukendt kraft. (Til venstre for den 
snævre gade ligger Montageafdelingen, og 
en af dens døre ligger nøjagtig 7 meter fra 
det sted, hvor Moreno befandt sig). 

Køretøjet var knapt kommet ind gennem 
denne dør, da det gav et voldsomt hop, og 
motoren begyndte at fungere normalt. Trods 
det påstår hr. Moreno, at han ikke helt hav¬ 
de styr på maskinen, eftersom han stadig følte 
sig forvirret over virkningerne af mødet med 
væsenet. Han husker ikke, om han havde 
brugt gashåndtag, kobling, gear og bremse 
for at styre den, om han måske havde styret 
den instinktivt, eller om maskinen var kom¬ 
met igennem de fire kurver på gaden (inde 
i den store hal) under påvirkning af en 
ukendt kraft. Tophastigheden dér er 5 km/t 
(der er anvisningstavler). Han fastholdt ikke 
desto mindre over for os, at maskinen kom 
frem med en fart på 50 km i timen, så at 
den i den sidste kurve var lige ved at vælte 
for ham. Da han kom til Vagtstuen, var han 
lige ved at påkøre rækværket, hvilket øje¬ 
blikkelig skaffede ham en reprimande fra en 
af de derværende. 

Netop, som han ankom, hørte han sirenen 
for arbejdsstandsning, som lyder præcis kl. 
11.30 om aftenen. Hans armbåndsur derimod 
viste 11.13 og var gået i stå. Hr. Moreno’s 
forbavselse voksede, da han i Vagtstuen er¬ 
farede, at klokken faktisk var 11.30. Det lyk¬ 
kedes ham ikke at forklare, hvordan han 
havde kunnet opholde sig 17 minutter foran 
fænomenet, eftersom han er fuldstændig sik- 

ker på, at han ikke havde tabt bevidstheden 
i noget øjeblik. 

Ved rekonstruktionen af hændelsen fandt 
vi, at hvis hr. Moreno faktisk forlod Depotaf¬ 
delingen kl. 23.13, ville den tur han fulgte 
derfra og til Vagtstuen - inklusive ophol¬ 
det foran væsenet i ca. 30 sekunder - ikke 
kunne have taget ham mere end 3 minutter. 
Med andre ord, hans ankomst til nævnte en¬ 
depunkt burde være sket omkring kl. 23.16. 
Hvad dette angår bliver der et interessant 
spørgsmål tilbage med hensyn til en eventuel 
bevidstløs (lammet) tilstand på 17 minutter, 
som muligvis kan bringes frem til almindelig 
bevidsthed ved hjælp af en senere hypnotisk 
regression (tilbagevenden i erindringen). 

Vagtholdet - som var gjort bekendt med 
hændelsen - indfandt sig straks på stedet, 
hvor væsenet havde vist sig, men de fandt 
intet spor af det. Heller ikke bemærkede de 
lugten, som Moreno havde omtalt, og ligele¬ 
des heller ikke tilstedeværelsen af varme af 
nogen art i området. 

Hr. Moreno - som ikke kunne give svar 
på drillerierne fra dem, som var til stede og 
som betvivlede hans observation - begyndte 
at bemærke, at hans svimmelhed blev værre, 
og at smerterne i nakken blev uudholdelige, 
ligeledes i armene og lænderne. Det dunke¬ 
de i hans tindinger. 

Han blev hurtigt kørt til fabrikkens inter¬ 
ne klinik, hvor man konstaterede, at hans 
blodtryk var faldet til 7. (Måske en trykfejl i 
den spanske udgave? - der skulle nok stå 
70. o. a.). Der tabte han bevidstheden. Da 
han kom til sig selv og var nogenlunde resti¬ 
tueret efter virkningen af den beroligende 
indsprøjtning, blev han kørt til sit hjem i en 
ambulance. I en slags næsten halvt ubevidst 
grænsestadium passerede gennem hans hu¬ 
kommelse - påtrængende vedvarende - en 
serie ord og tal, som han ikke senere kunne 
huske nøjagtigt. Men han glemte ikke udtryk 
som ,,koordinater“, „breddegrad 44 , „længde¬ 
grad 44 , „18 44 . Han ved ikke, om disse svarer 
til nogen genoplevelse af den oplevede epi¬ 
sode. 

I udkanten af byen Cordoba bad hr. Mo¬ 
reno ambulancechaufføren om at køre ham 


til sin forlovedes bopæl. (Vidnet selv blev se¬ 
nere ved med at gentage over for os, at han 
var overrasket over at have opført sig så¬ 
dan). 

Frk. Elba del Valle Celiz, 18 år, bekræftede 
over for os, at den unge Moreno kom til hen¬ 
des bopæl omkring kl. 0.30, idet han blev 
ved med at gentage, at han havde set en 
slags mekanisk lignende væsen, ligesom en 
robot, på Ika-Renault. Hun bemærkede, at 
han var meget nervøs og bleg. Hun blev for¬ 
skrækket over at se ham sådan. Det undrede 
hende, at han bad hende, om han måtte hvi¬ 
le sig et par minutter i en lænestol, hvad hun 
gik ind på; han faldt hurtigt i søvn og ryste¬ 
de og bevægede sig nervøst, som om vold¬ 
somme kramper havde tag i ham. Bange væk¬ 
kede hun ham. Hr. Moreno drak et glas 
vand, undskyldte, hvad der var sket og tog 
afsked med sin forlovede. 

Den følgende dag (d. 28. september), da 
han atter var i gang med sine natlige hverv 
på fabrikken, havde han en tilsvarende op¬ 
levelse, som han fortalte os om i følgende 
vendinger: kl. 22.30 begav han sig, efter at 
være blevet færdigt med noget arbejde i et 
kontor, der ligger op til fjernskriverafdelin¬ 
gen, i retning af denne for at hente noget 
værktøj. Mens han var i færd med det, fik 
han pludselig den fornemmelse, at nogen 
iagttog ham. Han kastede hurtigt blikket i 
retning af et vindue, som vender ud mod en 
mark, og lagde mærke til, at knap 3 meter 
derfra stod samme væsen som natten før - 
med front imod ham. Ligeledes tændtes og 
slukkedes lysstofrorene på samme måde som 
det var sket i Ingeniørafdelingen. En svag 
summen som fra en turbine gennemtrængte 
omgivelserne. Fjernskriverne lyste op. Grebet 
af en pludselig frygt løb hr. Moreno i ret¬ 
ning af Vagtstuen med den hensigt at ned¬ 
bryde enhver tvivl og forlange, at en eller 
anden fulgte med ham for at bevidne tilstede¬ 
værelsen af den uvedkomne person. En af 
vagterne tog ham ved armen og lod ham i en 
alvorlig tone vide, at han skulle falde til ro, 
da besættelsen om at bevise sin formodede 
oplevelse fik ham til at se syner, der kunne 
ende med at gøre ham tosset. De bød ham 

på en kop kaffe sammen med resten af vagt¬ 
mandskabet, som sagde til ham, at de - for 
at han kunne være rolig - ikke ville sætte 
denne formodede anden episode i omløb, da 
en viden herom hos ledelsen kunne skabe 
tvivl om hans mentale tilstand. 

En analyse af hr. Moreno’s armbåndsur (af 
mærket „Orient") viste, at det var overordent¬ 
ligt magnetiseret. Teknikeren, som fik det 
hverv at afmagnetisere det, beklagede - uden 
at vide, hvor det stammede fra - at et så kost¬ 
bart ur var blevet genstand for en eller an¬ 
den nysgerrig persons uagtsonune eksperi- 
menteren. 

Sammenlignende analyse 

Hr. Moreno fik forelagt forskellige billeder 
og hæftede sig især ved et billede af statuer¬ 
ne på Påskeøen; vidnet fandt en overrasken¬ 
de overensstemmelse mellem manifestatio¬ 
nerne i Santa Isabel og et foto af en af de 
kendte figurer fra Påskeøen. 

Betragtninger over tilfældet Moreno 

Hvad angår den elektromagnetiske effekt, 
som fremkom i Moreno’s scooter er det på 
sin plads at understrege, at universitetet i Co- 
lorado - da det fremkom med en mulig for¬ 
klaring på fænomenet - afviste den mulighed, 
at UFO’erne på nogen måde kunne ionisere 
luften så meget, at den normale forbrænding 
i maskinen blev hindret. „Det må anses for 
usandsynligt" - konkluderede Roy Craig i 
Rapporten - „for der er ikke rapporteret no¬ 
gen ledsagende fysiologiske eller fysiske virk¬ 
ninger, som kunne være forårsaget af en så¬ 
dan ionisering". (Side 101 i Scientific Study 
of Unidentifield Flying Objects, „Condon 
rapporten", Bantam 1969, UFO-NYT red.). 

Virkningerne, angivet af hr. Moreno, me¬ 
ner vi åbenbart drager Colorado-bedømmel- 
sen i tvivl, og det åbner en interessant mulig¬ 
hed for at for tolke EM-effekten som en virk¬ 
ning af ioniseringen af området, hvor fæno¬ 
menet fandt sted. Men vedrørende hypote¬ 
sen, som henfører fremkomsten af den slags 
virkninger til elektromagnetiske felter fra 
UFO’eme, henviser vi til to vigtige artikler 
af dr. Bernard E. Finch, der behandler de 


psyko-fysiologiske eftervirkninger på et men¬ 
neske, der udsættes for et kraftfelt.*) Vi me¬ 
ner, at de virkninger, som blev angivet af 
Moreno, falder inden for det ene eller andet 
perspektiv. 

Det pludselige spring, som scooteren gav, 
da den passerede indkørslen til samlehallen, 
med den efterfølgende normalisering af moto¬ 
ren, antyder muligheden af, at de enkelte 
dele, som den (motoren) bestod af, (arma¬ 
turer, zinkkomponenter) kunne have fungeret 
som bestanddele i det kraftfelt, som fæno¬ 
menet fremkaldte. 

Tænding og slukning af lysstofrorene i In¬ 
geniør- og Fjernskriver-afdelingerne - sam¬ 
tidig, uden „tøven" og uden almindelig elek¬ 
trisk kontakt - får en til at tænke på en kraf¬ 
tig dosis af elektricitet i området omkring 
tilstedekomsten af disse fænomener. 

III. 3. OBSERVATION 

Den tredje og sidste episode med menneske¬ 
lignende tilsynekomster på Santa Isabel fa¬ 
brikken fandt sted omkring 4 timer efter Mo¬ 
reno’s første tilfælde, og der er flere bemær- 
kelsværdige lighedspunkter mellem dem. 

Personlige oplysninger om vidnet 

Dette tredje vidne er hr. Luf tolde Rodriguez, 
52 år. Han er lastbilchauffør for „Egea" kon¬ 
cernen. Hans arbejde består i at transportere 
teknisk udstyr til Ika-Renault værkstederne. 
Han er en jævn mand uden megen uddan¬ 
nelse, men han taler med megen overbevis¬ 
ning om sin oplevelse. 

Observationsbetingelser 

Omkring kl. 3.40 om morgenen den 28. sep¬ 
tember 1972 var hr. Rodriguez kørt ind på 
Ika-Renault i den nordøstlige del, i sin Dodge 
lastvogn, årgang 1957. I denne sektor skulle 
der aflæsses nogle tilskårne metalplader; og 


*) Finch, B. E ..* „Beware the Saucers“, 
Flying Saucer Review, jan./feh. 1966, s. 
4. og „Comment on the Valensole Affair“, 
idem, s. 14. 

det gjorde han så dér (det er en vogn med 
tippelad). Han var i færd med at sætte bilen 
i bakgear, da han bemærkede, at omgivel¬ 
serne lyste op. En eller anden kom gående 
bagved og på højre side af vognen. Gennem 
vinduet på den side så han - i profil - over¬ 
kroppen af en person, som var meget høj, 
men han kunne ikke se hans hoved. Da dette 
individ befandt sig udfor vognens højre for¬ 
skærm, kunne han se ham gennem forruden. 
Dér standsede skikkelsen, drejede sig ca. 100 
grader omkring og kiggede på chaufføren. 
Den gentog bevægelsen i omvendt retning 
og fortsatte så sin gang. Chaufføren bemær¬ 
kede, at denne bevægelse ikke var naturlig, 
da det ikke var hovedet alene, den drejede, 
men hele kroppen, samtidig med armene. 
Da den fjernede sig (hvad den gjorde lang¬ 
somt), krydsede den diagonalt over vejen 
mod venstre og forsvandt bag nogle metal¬ 
stativer. 


var runde og lysende. Huden var meget hvid. 
Næsen var lige og med glatte, lige kanter. 
Munden var lille. Skikkelsen var klædt i en 
dykkerdragt af grøn-blålig farve, plasticag¬ 
tig og lysende. Dens holdning var atletisk, 
men virkede unaturlig (som om den var iført 
en brynje). Armene og benene var meget lan¬ 
ge. I venstre hånd holdt den noget, der lig¬ 
nede en billardkugle, og som konstant ud¬ 
sendte et meget hvidt lys. Venstre arm var 
let bøjet. Skikkelsen havde et bredt, sølvag- 
tigt bælte med et hylster eller en lille kasse 
af samme farve på højre side. Om håndled¬ 
dene sås nogle sølvlignende bånd, ca. 10 cm 
brede. Støvlerne var også sølvlignende og 
havde en slags ombøjning foroven, sålen var 
bred og af rektangulær form. (Se figur f). 
Der var ingen bevægelse i knæene, når væ¬ 
senet gik. Det hældede lidt over til den mod¬ 
satte side, hver gang det satte en fod frem. 
Fænomenet varede mellem 1 og 1 J /2 minut. 


Beskrivelse af væsenet 

Målt på baggrund af nogle kasser, som be¬ 
fandt sig over metalstativerne, skulle væse¬ 
nets middelhøjde have været omkring 2,5 
meter. Dets karakteristika var meget lig det 
fænomen, som hr. Moreno beskrev. Uden 
hår på hovedet, som var plant i den øverste 
og bageste part, store ører, som stak op i en 
spids, ca. 2 cm op over kraniet. Det havde 
ikke øjenlåg, vipper eller øjenbryn. Øjnene 


Fig. f. 


Tegning af 
væsenet , 
som Luftolde 
Rodrigu ez så. 



Fysiske virkninger 

a) Lige ud for aflæsningsstedet gik vognens 
motor i stå, lysene gik ud og ligeledes ga¬ 
delysene i højre side af vejen. 

b) Vidnet mærkede en summen i ørerne li¬ 
gesom af bier. 

c) Han kunne ikke bevæge hænderne. Han 
sad som lammet på sædet. 

d) Vognen vibrerede, så at en transistorra¬ 
dio, som var i gang oven på instrument¬ 
brættet, faldt ned og gik i stykker. (Lige 
før tilsynekomsten kom der en kraftig lyd 
fra modtageren, og den holdt op med at 
spille). 

Da væsenet havde fjernet sig ca. 25-30 me¬ 
ter, forsvandt alle de beskrevne virkninger 
automatisk. 

Betragtninger over observationen 

Da skikkelsen forsvandt bag metalstativerne, 
blev hr. Rodriguez siddende 2 eller 3 minut¬ 
ter som målløs og uden at kunne finde ud af 
at foretage sig noget som helst. Nogle arbej¬ 
dere nærmede sig lastvognen og udfrittede 
ham, hvorfor han ikke var på vej hen efter 
det læs, som lå i den næste hal. Han forkla- 

rede dem så, hvad der var sket; de begyndte 
at lede i nærheden, men de fandt ikke noget 
spor af væsenet. 

IV. ANDRE VIDNER 

Efterhånden som månederne gik - og under¬ 
søgelsen efterhånden tog fast form - fik vi 
kendskab til lignende hændelser, som under¬ 
støttede det indtryk, at noget virkelig usæd¬ 
vanligt var sket i de sidste dage af septem¬ 
ber 1972. Desværre har vores rent profes¬ 
sionelle pligter ikke tilladt os at ofre mere 
tid på en eftersøgning efter andre vidneud¬ 
sagn om fænomenerne fra Santa Isabel; den 
sædvanlige frygt for latterliggørelse kan have 
fået nogen af dem til at bevare tavsheden 
omkring deres respektive oplevelser. Dette fik 
vi tilfældigvis bevis for under rekonstruktio¬ 
nen „in situ“ af disse begivenheder, da nogle 
arbejdere lod os vide, at de kendte andre 
personer som også havde set, ikke blot væse¬ 
net, men også en ikke identificeret genstand 
i kredsninger i luften. Hvad angår de folk 
som indtog høje poster i firmaet, så foretrak 
de, der var involveret i disse episoder, at 
nægte at sige noget offentligt om deres per¬ 
sonlige observationer. Vi fik desuden at vide, 
at en funktionær på fabrikken - vor medde¬ 
ler kender hans navn - om natten den 27. 
september havde set et lysende objekt, som 
- ved hjælp af et lysende rør - optog en 
skikkelse, hvis karakteristika svarede til dem, 
som Moreno og Rodriguez havde beskrevet. 
Trods de forsikringer, vi gav manden med 
dette tredje udsagn, afslog dette eventuelle 
vidne venligt at gå med til et interview. 

Ud over disse rygter, som udelukkende 
havde relation til personalet på Santa Isabel 
fabrikken, må vi meddele, at vi også modtog 
referencer fra andre observatører, som ikke 
hørte til denne, idet vi fik at vide: 

a) En frue ved navn Quiroga (som bor i 
nærheden af fabrikken) så omkring kl. 23.30 
den 27. september en lysende genstand, som 
ved hjælp af et „glasrør 44 samlede en person 
af menneskelignende udseende op fra dette 
område. (Vi kan heller ikke få verificeret 
denne version). 

b) Hr. Norberto Grosso, boende i B° Co- 


lon, Cordoba, kom kørende i sin personbil 
sammen med sin kone, da han i nærheden 
af Ika-Renault observerede en lysende gen¬ 
stand som begyndte at stige til vejrs fra Santa 
Isabel fabrikken - mellem kl. 23.30 og 23.45 
den 27. september. I begyndelsen - efter 
hvad han fortalte os - antog han den for en 
ballon, men så blev hans opmærksomhed 
fanget af den fart, hvormed den senere steg, 
idet den forsvandt lodret op i en brøkdel af 
sekunder. 

c) Talrige beboere i Villa El Libertador 
(en bydel i nærheden af Santa Isabel fabrik¬ 
ken) fortalte os, at de - omkring den 27. sep¬ 
tember - havde set en lysende kugle, som 
steg hurtigt til vejrs fra den sydøstlige del af 
Cordoba. (Ika-Renault fabrikken ligger i 
den sydøstlige del af Cordoba). 

V. KONKLUSIONER OMKRING 
FÆNOMENERNE 

Vi tror at hændelserne er overbevisende, og 
at de har betydningsfulde træk, idet det er 
de samme karakteristika som kendetegner 
dem. Vidnerne kendte ikke hinanden. De er 
oprigtige folk. Såvel gennem deres hånd¬ 
bevægelser, som deres fortællinger og deres 
udtryk af forbavselse skinner uophørligt ægt¬ 
heden af deres udsagn. De fremstillede teg¬ 
ninger og modeller stemmer overens i ad¬ 
skillige henseender; specielt med hensyn til 
størrelsen, ørerne og den hvidlige hudfarve. 
Og omend Moreno’s og Rodriguez’ oplevel¬ 
ser var mere righoldige på anatomiske lig¬ 
heder end hr. Merlo’s, så må man huske på, 
at dennes observationsbetingelser ikke var så 
gode som dem, der muliggjorde de to andres 
iagttagelser. 

Tilstedeværelsen af andre observatører uaf¬ 
hængigt af de øvrige, bekræfter virkeligheden 
af flere usædvanlige fænomener, som - i 
sammenhæng - måske udgør det mest be¬ 
mærkelsesværdige forløb af episoder, der er 
forekommet i Argentina, hvad angår men¬ 
neskelignende fænomener af ukendt natur. 
Videnskabeligt set kender vi ikke årsagerne 
til deres opdukken. Men vi har ikke nogen 
som helst tvivl, hvad angår deres objektive 
realitet - som nyt empirisk faktum - hvor 

blot de anvendelige undersøgelsesmetoder, 
som kunne lette fastlæggelsen af nogle lede¬ 
tråde og tendenser, ikke slår til. Først når vi 
finder nye metoder, kan undersøgelsesarbej¬ 
det skride fremad i rimeligt tempo. 

Oscar A. Galindez 
(december 1973) 

Stendek, marts 1974/E. Ka. 

Oversætteren har gjort os opmærksom på 
nogle interessante enkeltheder i forbindelse 
med især Moreno’s og Rodriguez’ beskrivel¬ 
ser: „Den samme type ansigt er beskrevet i 


„Tiahuanaco mysterierne". „Orejona" (med 
de spidse ører), som landede ved Titicaca 
søen, skulle have været næsten dobbelt så 
høj som de derlevende indianere. Hun be¬ 
skrives som helt hvid og med gule, skinnende 
øjne. Denne type med de gule, skinnende 
øjne, som var horisontalt anbragt, og med 
spidse ører, er beskrevet i flere myter. Jeg 
ved ikke, om det har nogen betydning her, 
men det blågrønne skær, som disse fænome¬ 
ner sås i, er komplementærfarven til éns egen 
hudfarve. Man kan se det, hvis man kigger 
længe på f. eks. håndfladen og så lukker øj¬ 
nene." red. 


UFOLOGI - fortsat fra side 219 


U FO-u ndersøgelser 
i USSR? 

Tages UFO’eme alvorligt på officielt plan i 
Rusland? Vi har tidligere i vesten hørt rygter 
herom, men de plejer ret hurtigt at blive de¬ 
menteret mere eller mindre voldsomt - sidst 
var de blot et af den vestlige, kapitalistiske 
verdens dekadente indbildninger. Nu er der 
atter fremkommet oplysninger om UFO’er i 
Rusland, og noget tyder på, at de er genstand 
for seriøs forskning. Avisen National Enquirer 
i USA offentliggjorde i juli måned 1975 et 
interview med en af Ruslands topvidenskabs- 
mænd, professor Felix Ziegel, der fortæller 
om ret overraskende observationer og under¬ 
søgelser af UFO’er på den anden side af 
jerntæppet. Den nu 55-årige professor Felix 
Ziegel arbejder på Moskva Luftfarts Institut 
(evt. Flytekniske Institut?) og regnes blandt 
spidserne indenfor russisk astronomi i for¬ 
bindelse med rumvidenskab og -teknologi. 
Han har interesseret sig for og undersøgt 
UFO-problemet i mere end 20 år, og da det 
officielle Rusland i 1968 udtrykte alt andet 
end venlighed overfor dette fænomen - det 
var ikke et videnskabeligt studium værd (det 


Professor 
Felix Ziegel: 

Der blev fundet 
mærkelige ting 
efter at 
UFO’erne 
var blevet 
observeret. 

lyder næsten som et kendt citat!) - dyrkede 
Felix Ziegel sin interesse mere eller mindre 
„under jorden". Det var på det tidspunkt 
ikke nogen gavnlig ting for ens karriere at 
ytre tro på eller interesse for UFO’er, men 
alligevel kontaktede adskillige andre viden- 
skabsmænd i stilhed Ziegel og fortalte ham 
om deres egne eller andre observationer. 

Da Felix Ziegels undersøgelser ikke nød 
den officielle anerkendelse, kunne han ikke 
tale offentligt om emnet, men her fornyligt 
gav den sovjetrussiske regering ham tilladelse 
til at offentliggøre en videnskabelig redegø¬ 
relse om UFO’er. Dette gav samtidigt Ziegel 
grønt lys til et interview med The National 
Enquirer’s medarbejder, Henry Gris, i 
Moskva. 

Professor Felix Ziegel fortalte bl. a.: 

„På grundlag af hundreder af observationer 
rapporteret af respektable borgere og faktiske 
beviser, som er blevet bragt til vore labora¬ 
torier, er der ikke nogen tvivl om, at frem¬ 
mede sonder fra verdensrummet har udfor¬ 
sket Rusland". Et af de mest forbløffende 
tilfælde i Felix Ziegels samling fandt sted 
om morgenen den 27. april 1961 over søen 
Onega, nordøst for Leningrad: 

„En rumsonde, der kom fra en anden 
planet, havde snittet den frosne vandkant, 
men trods mindre beskadigelser lykkedes det 
den at fortsætte", fortæller han. Et fælles ci- 
vilt-militært undersøgelseshold med hær-in¬ 
geniøren, major Anton Kopeikin og miljø¬ 
videnskabsmanden Fyodor Denidov som le¬ 
dere undersøgte tilfældet. I sin rapport til 
regeringen skrev Denidov, at 25 vidner havde 
set et blågrønt, ovalformet objekt på størrelse 
med en jetliner fare afsted mod øst med ra¬ 
sende fart, men uden en lyd. Øjenvidnerne 
fortalte, at objektet fløj så lavt, at det skra¬ 
bede jorden ganske kort, men fortsatte allige¬ 
vel på sin kurs uden at nedsætte farten. Ma¬ 
jor Kopeikin skrev i sin rapport, at objektet 
havde efterladt en fure eller skurestribe, der 
var 15 m lang og 3 m dyb, foruden to andre 
mindre furer. Isen på søen var begyndt at 
smelte, og undersiden af isflagerne var lyse¬ 
grønne. Prøver af isen efterlod ved smeltning 
en rest af magnesium, aluminium, calcium, 
barium og titan. Man fandt ligeledes et 
mærkværdigt stykke metal og små sorte 
korn med eksakt geometrisk fonn, bestående 
af jern, silicium, natrium, lithiiim, titan og 
aluminium. De små korn kunne modstå både 
syre og høj temperatur. 

Major Kopeikin overlod de fundne ting 
til dr. Vladimir Sharanov, en anset russisk 
geofysiker og medlem af Leningrads Tekno¬ 
logiske Institut. 

„De sorte korn er uforklarlige på nuvæ¬ 
rende tidspunkt, men de er tydeligvis af kun¬ 
stig oprindelse", sagde dr. Sharanov, „det 
pågældende objekt kan umuligt have været 
et meteor. Med hensyn til muligheden for, at 
det kunne have drejet sig om et fly, siger 
tekniske eksperter, at et sådant ikke kunne 


have holdt til så voldsomt et sammenstød 
med den frosne jord." 

Professor Ziegel fortæller, at hans samling 
indeholder adskillige beretninger om mysti¬ 
ske substanser i luften, som er blevet fun¬ 
det kort tid efter UFO-observationer. „Sub¬ 
stansen kaldes Englehår, og den er normalt 
som et glasagtigt bomuldsspindelvæv. Vid¬ 
ner fortæller, at det lugter grimt og ret hur¬ 
tigt opløses eller fordamper i fri luft. Der¬ 
for er det så sjældent, at man støder på no¬ 
get." 

„Sekretæren for Det Internationale Geo¬ 
fysiske År’s komité, N. V. Shebalin, har for¬ 
nylig modtaget adskillige rapporter om Eng¬ 
lehår, der drev gennem luften over Voro- 
nezh området, syd for Moskva. Fra de små 
prøver, som vi har prøvet at analysere, har 
vi endnu ikke kunnet identificere stoffet som 
noget, der eksisterer her på jorden - natur¬ 
ligt eller menneskelavet." 

I december 1974 fandt geofysikeren Alek¬ 
sander Zayekin noget mærkelig metallisk 
filtret „rum-ukrudt" (tumbleweed)*) i Tam¬ 
bov området, også syd for Moskva, og kort 
tid efter en UFO-observation. „Ukrudtet" 
indeholdt sammenviklede metal-nåle, der 
hver var omkring 5-8 cm lange og 0,5 mm 
i diameter," fortæller Dr. Ziegel. „Nålene 
var af et ukendt, sprødt, gråligt metal, og de 
bliver på nuværende tidspunkt undersøgt på 
Krystallografisk Institut i Moskva." Lignen¬ 
de mærkværdigt stof er fundet på de nordlige 
bjergsider af Kaukasus-bjergene. 

Felix Ziegel kom også ind på enkelte UFO- 
observationer, f. eks. følgende: 

„To gange blev en højtdekoreret testpilot 
tvunget til at nødlande af et UFO. Den 16. 
juni 1948 befandt Arkadiy Apraksin sig i et 
jetfly i ca. 9000 m’s højde over Baskunchak 
området, nord for det Kaspiske Hav, da han 
fik øje på et nærmest agurkeformet objekt, 
der udsendte lysstråler. Piloten rapporterede 
observationen til luftbasen og fik herfra be¬ 
kræftet, at radaren havde opfanget objektet. 
Han fik besked på at nærme sig objektet og 


*) Plante, som om efteråret brækker af lige over ro¬ 
den og føres af sted med vinden. 

Kort over områder i Rusland, hvor UFO’er 
er blevet observeret. 


tvinge det til at lande - ellers måtte han åbne 
ild mod det. 

Da Apraksin nåede ind på en afstand af 
omkring 10 km fra objektet bredtes lysstrå¬ 
lerne ud i en vifte og blændede ham for et 
øjeblik. Hele det elektriske system i hans fly 
samt flyets motor svigtede, men det lykkedes 
ham at nødlande uden større skader.“ 

Dr. Ziegel fortæller videre, at omkring 1 
år senere - 6. maj 1949 - prøvefløj Apraksin 
et nyt fly og mødte nu for anden gang et 
agurkef ormet objekt. Og atter udsendte 
objektet, da afstanden mellem dem var ca. 
10 km, en lysstråle som i et øjeblik blænde¬ 
de Apraksin og ødelagde de elektriske instru¬ 
menter. Det lykkedes ham at nødlande på 
Volga flodens bred, ca. 40 km nord for Sa- 
ratov. 

Den 3. december 1967 observerede besæt¬ 
ningen og passagererne på en prøveflyvning 
for Statens videnskabelige Institut for Civil 
Luftfart også et UFO - denne gang dog uden 
fjendtlige reaktioner: „Det var nat og de 
nærmede sig Cape Kamennyy i ca. 800 m’s 
højde da et intenst lysende objekt begyndte 
at følge dem,“ fortæller Felix Ziegel. „Objek¬ 
tet oplyste jorden underneden i de 10 minut¬ 
ter de observerede det. Adskillige lyskegler 
strålede ud fra UFO’et, da det nærmede sig 


flyet, men da det kom nærmere, blev lysene 
slukket, og det for af sted, væk.“ 

Tre arktiske vejrstationer rapporterede at 
have set et næsten identisk UFO på samme 
tid, måske det samme UFO. Mandskabet på 
en station sendte en meddelelse til Videnska¬ 
bernes Akademi i Moskva, hvor de fortalte, 
at de iagttog et klart objekt, der udsendte 
kegleformede lysstråler før det langsomt for¬ 
svandt. En anden vejrstation sendte en med¬ 
delelse, hvori det hed, at en skinnende blå 
kugle, der udsendte en rød ildkugle, var 
blevet observeret ca. 45 km derfra. En tredje 
arktisk station rapporterede det samme. 

Selv om få videnskabsmænd ville risikere 
karrieren ved at tale højt om UFO-oplevel- 
ser, fortalte flere om deres observationer til 
Ziegel. F. eks. rapporterede en fremtræden¬ 
de videnskabsmand, at hans egen bil og og¬ 
så andres i nærheden på mystisk vis var gået 
i stå, efter at to UFO’er havde passeret hen 
over dem. 

„Den 31. juli 1969 kom L. I. Kuprianov, 
dr. techn. ved Videnskabernes Akademi, kø¬ 
rende sammen med nogle venner i nærhe¬ 
den af Usovo ved 20-tiden, da han bemær¬ 
kede, at to sølvfarvede skiver får hen over 
dem,“ fortalte Ziegel. „Alle bilerne i områ¬ 
det gik i stå, og ingen af dem kunne starte 
vognene i mindst et par minutter efter.“ 

L. S. Tsekhanovich, astronom ved Mosk¬ 
vas Planetarium, fortalte Ziegel om to obser¬ 
vationer i september 1968. 

„Det var omkring 20-tiden da han så en 
klar, pulserende, orange kugle over Gagra 
ved Sortehavet. Objektet dalede hurtigt og 
stod så stille i luften. Ca. 30 sekunder se¬ 
nere kom der en lille orange kugle til syne, 
og den cirklede om den store. Endnu tre 
kugler udførte den samme manøvre. Det stør¬ 
ste objekt begyndte at antage en langagtig 
form og forsvandt dernæst. Et minuts tid 
efter kom der et lysglimt og alle objekterne 
var forsvundet. 

To dage senere, den 21. september ved 7- 
tiden om morgenen, iagttog astronomen et 
kraftigt skinnende, halvmåneformet UFO 
med et kuppellignende fremspring, langsomt 

bevæge sig mod nordøst før det forsvandt 
bag en bjergtop 1J4 time senere. Ved begge 
observationer var himlen klar og fænome¬ 
nerne blev set af mange af byens borgere", 
siger Felix Ziegel. 

Mange videnskabsmænd i Rusland har 
hjulpet Dr. Ziegel i hans undersøgelser af 
UFO-observationer, fortæller Aleksander Ka- 
zantsev, der er en velkendt forfatter og fo¬ 
redragsholder indenfor rumvidenskaben, og 
„kun de observationer, der holder til den 
mest stringente videnskabelige undersøgelse 
og som kommer fra folk med en videnskabe¬ 
lig baggrund bliver taget i betragtning." 

Professor Felix Siegel har i mange år ar¬ 


bejdet i det stille med UFO-undersøgelserne, 
og med udviklingen i de sidste år både i øst 
og vest kunne man måske kalde ham en 
slags „russisk Allen Hynek". 

Interviewet i The Enquirer slutter med en 
optimistisk udtalelse fra Felix Ziegel: 

„Jeg håber i løbet af et års tid at kunne 
fremkomme med den første tekniske teori 
mht. UFO’ernes mekanik! Og jeg ser for mig 
den dag, hvor amerikanske og russiske viden¬ 
skabsmænd vil gå sammen for i fællesskab at 
løse UFO’ernes gåde én gang for alle!" 

/Fl. Ahrenkiel. 

Kilde: the National Enquirer, 15. juli 1975. 


KOMMENTAR: 

Til trods for de få kommunikationsveje for oplysnin¬ 
ger om UFO-observationer i østlandene er en del ma¬ 
teriale kommet frem i de seneste år. 1 løbet af 1976 
vil SUFOI præsentere de vigtigste af disse materialer 


for vore medlemmer i form af et SUFOI-EXTRA 
hefte, som vil blive annonceret i et af de kommende 
nr. af UFO-NYT. 

OLE HENNINGSEN 
SUFOFs Efterforskningsafdeling. 


KIG PÅ HIMLEN 


— sådan ser den ud! 

I denne serie vil jeg forsøge 9 med et 
jævnt menneskesprog, at gøre rede for 
stjerners og planeters bevægelser og 
særlige kendetegn, ligesom jeg vil give 
oplysninger om, når der forekommer 
ting på himlen såsom stjerneskud (me¬ 
teorsværme ), sol - og måneformørkelser, 
kometpassager og andet, der kan være 
af interesse for UFO-NYTs læsere, der 
givetvis tilbringer en hel del af deres 
fritid med at se på himlen. 

Det vil være nærliggende at indlede med en 
beskrivelse af de objekter, der er mest domi¬ 
nerende på efterårshimlen, nemlig planeter¬ 
ne Jupiter og Venus. Fælles for planeterne 
er, at de alle står op i øst og følger Solens 
tilsyneladende bane hen cver himlen (Eklip- 
tika). 

Set med det blotte øje er Jupiter et fanta¬ 
stisk stærkt lysende objekt, der i lysstyrke kun 
overgås af Venus. Jupiter, der er vores stør¬ 
ste planet med ækvatordiameter på 143.650 


km, står sidst i oktober op sent på eftermid¬ 
dagen og kulminerer i syd kl. ca. 23.00. Midt 
i december står den op ved middagstid, og 
kulminationen foregår kl. ca. 19.00. Jupiter 
er karakteristisk ved „den store røde plet", 
hvis oprindelse endnu er ukendt, og ved, at 
den har 12 måner, hvoraf de 4 med lethed 
kan ses selv med en lille kikkert. Det er inter¬ 
essant at følge disse små drabanter omkring 
planeten. Positionsændringer ses tydeligt fra 
aften til aften. 

Planeten står i øvrigt her i 1975 så tæt 
på Jorden, som den kan komme, nemlig med 
en afstand på 590 millioner km. Atmosfæren 
består hovedsagelig af brint og brintforbin¬ 
delser. Temperatur ca. 130°C. 

Venus, skønhedens gudinde, der er på stør¬ 
relse med Jorden, lyser med en stråleglans, 
der overgår alle andre planeter og til tider er 
så kraftig, at planeten kan observeres på 
himlen ved fuldt dagslys. Det var således til¬ 
fældet i 1609 og 1798, da den blev set flere 

steder i Frankrig som dagstjerne, hvilket 
vakte stor opsigt. Som det fremgår, er det 
ikke hverdagskost, at Venus har så gunstig 
en position, at den kan ses om dagen. Jeg 
har flere gange forsøgt at pejle mig til den, 
for det skulle være muligt at se den, når man 
ved nogenlunde hvor den står, men en dag¬ 
observation er endnu ikke lykkedes for mig. 
Skulle man tilfældigvis opdage en stjerne¬ 
lignende genstand på himlen om dagen, kan 
man være sikker på, at det er Venus, der er 
på spil. (?) 

Denne planet vil her i efterårsmånederne 
kun kunne ses som morgenstjerne, idet den 
midt i oktober står op kl. ca. 02.30 og går 
ned ved 16-tiden, medens den midt i decem¬ 
ber står op kl. ca. 04.30 og går ned i vest 
midt på eftermiddagen. 

Venus er den planet, der kommer Jorden 
nærmest, ca. 40 millioner km, og den er 
karakteristisk ved, at den danner faser lige¬ 
som Månen. Der tales altså med andre ord 
om „fuld Venus“ og „ny Venus“ o.s.v. Det 
er muligt med kikkert at se Venus som en lille 
segl, når den er i aftagende og tiltagende. 

Denne planet har i øvrigt den kedelige 
egenskab, set fra et astronomisk synspunkt, at 
den er usynlig, når den er nærmest Jorden. 
Dette hænger sammen med, at dens bane lø¬ 
ber mellem Solen og Jorden således, at den 
i denne position vender sin uoplyste side imod 
Jorden. Det udtrykkes således at Venus er 
i nedre konjunktion. Venus har, så vidt vi¬ 
des, ingen måner. Atmosfære hovedsagelig 
kuldioxid. Overfladetemperatur ca. 500° C. 
Tryk ca. 140 atm. 

Foruden beskrivelse af vores trofaste ven¬ 
ner Jupiter og Venus kan det måske være af 
interesse for læserne at kende tidspunkterne 
for de mest aktive meteorsværme (stjerne¬ 
skud), der forekommer. Stjerneskud kan ses 
hver aften, om end med lange* mellemrum, 
men de egentlige sværme forekommer som 
bekendt, når Jorden med sin omgivende at¬ 
mosfære i sit omløb omkring Solen med en 
hastighed af ca. 30 m/sek. bevæger sig ind i 
interplanetarisk stof såsom rester af komet¬ 
haler, der svæver omkring i rummet. De par¬ 
tikler, der fremkalder stjerneskud, er i de 


allerfleste tilfælde ikke større end sands- eller 
sædekorn. Ved deres bevægelse ind i Jord¬ 
atmosfæren, i en højde af ca. 100 km, og 
den dermed følgende forbrænding, forekom¬ 
mer de karakteristiske lyse streger på him¬ 
len. Historien kan fortælle, at der i år 1833 
forekom en overdådig meteorsværm med ind¬ 
til 20 stjerneskud pr. sekund. 

Meteorsværmen „Orioniderne“ den 21. ok¬ 
tober vil have tilsyneladende udstrålingspunkt 
(radiant) i stjernebilledet Orion, altså på 
sydhimlen. „Leoniderne“ den 17. november 
har fået dette navn, da sværmen har radiant 
i stjernebilledet Leo (Løven). Sværmen har 
naturligvis intet at gøre med de stjernebil¬ 
leder, der giver dem navn. Stjernebillederne 
skal vi komme ind på ved en senere lejlighed. 

Det vil måske være relevant at slutte den¬ 
ne artikel med et par praktiske oplysninger 
vedrørende astronomiske observationer. Man 
må for det første være opmærksom på, at 
for at få det fulde udbytte af stjernekiggeri, 
må man have opholdt sig i mørket en halv 
times tid, før øjnene er tilvænnet, og så kan 
man endda ikke stole fuldt ud på de øjne, 
man er udstyret med. Der er sikkert en hel 
del af læserne, der har oplevet, at man under 
observation af en stærkt lysende stjerne plud¬ 
selig mener at kunne konstatere, at objektet 
bevæger sig rundt i cirkler for i næste øjeblik 
at hoppe op og ned og til siderne. Det må 
straks fastslås, at dette ikke er objektets egen¬ 
bevægelser, men et synsbedrag, der må tilskri¬ 
ves øjets manglende evne til at fastholde en 
lysende genstand på mørk baggrund. Ligele¬ 
des må nævnes, at vores mest lysstærke stjer¬ 
ner og planeter, medens de befinder sig lavt 
over horisonten, kan udvise et fantastisk far¬ 
vespil vekslende i alle regnbuens farver. Dette 
skyldes lysets brydning ved den lange pas¬ 
sage gennem atmosfæren og er altså ikke en 
aktivitet i selve objektet. 

Ved brug af kikkert til astronomisk brug, 
kan der måske herske tvivl om, hvilken stør¬ 
relse der er velegnet. I den forbindelse kan 
det oplyses, at 7x50, 11x80 eller 15x80 
vil være ideelle, idet lystabet heri er abso¬ 
lut minimalt. Til de to sidstnævnte vil sta¬ 
tiv være uundværligt. E. Amby Knudsen. 

93 pct. af verdens kloge hoveder 
tror på UFO'er! 

En gruppe af nogle af verdens mest intelligente mennesker har 
erklæret, at de er overbevist om UFO’ernes eksistens. 

Det drejer sig om 332 personer, der er medlemmer af den franske 
gruppe af Mensa International, en eksklusiv organisation af per¬ 
soner med eksceptionelt høje intelligenskvotienter. De 332 per¬ 
soner udgør 93 pct. af de 357 Mensa-medlemmer, der svarede på 
et spørgeskema vedrørende UFO’er. 

Og ikke kun det, men over 2 U af de adspurgte - 76 pct. - sagde, 
at de var villige til at støtte nye undersøgelser af fænomenet. I 
et interview i Paris udtaler den 24-årige Daniel Auduc, der er 
Mensa-medlem og som udførte undersøgelsen: 

„Vore undersøgelser involverer nogle af de mest højtbegavede 
mennesker i verden, og kan ikke ignoreres. Det kan opfattes som 
en repræsentativ opfattelse for det tænkende menneske. Som et 
resultat heraf er vi i øjeblikket ved at sammensætte en komité for 
at kunne starte et UFO-forskningsprogram, som Mensa vil køre i 
de kommende år.“ 

Auduc, der er professionel fotograf, sagde bl. a. også: „mere end 
40 af de Mensa-medlemmer, der svarede på spørgeskemaerne, 
havde selv set UFO’er.“ 

„Næsten halvdelen af dem, der svarede, sagde at de ville tage 
imod et tilbud om at komme om bord i et UFO, hvis UFO’ets be¬ 
sætning ikke syntes fjendtlig." 

„Mere end halvdelen er overbevist om, at UFO’erne kommer ude 
fra verdensrummet, og ikke fra et eller andet ukendt sted her 
på Jorden." 

„De mener, at UFO’erne transporterer passagerer, der undersøger 
vor adfærd, ligesom vi kunne undersøge myrernes." 

„Jeg er ikke overrasket over vor undersøgelses resultat. Jeg så 
selv noget mærkeligt på himlen over de franske Alper for to år 
siden. Det var et par flade, trekantede objekter, det ene hæftet 
til det andet," slutter Daniel Auduc. 

Et andet Mensa-medlem, den 45-årige Bernard Ronk, fortæller, 
at han som pilot i det franske luftvåben i 1960 så et UFO: „Jeg 
fløj 3-4 km nord for Dijon i omkring 3 km’s højde, da jeg fik øje 
på et lysende punkt foran mig. Det viste sig ikke på radarskær¬ 
men." Kilde: The National Enquirer, 10. juni 75/FI. A. 

PS.: Til det ovenstående skal blot tilføjes, at ganske vist tales der 
om de mest intelligente mennesker i verden, men problemerne 
omkring og måling af IQ, eller intelligenskvotienter, er selv i dag 
en ret speget affære. En høj IQ er ikke altid kombineret med ge¬ 
nialitet, eksceptionelt dømmekraft eller knivskarp tænkeevne. Man¬ 
ge genier har haft høj IQ, men mig bekendt har man også fundet, 
om ikke tåber, så alt andet end genier, med en høj IQ. Jeg er 
ikke klar over, om man i dag ved, hvad en høj IQ egentlig inde¬ 
bærer generelt. /Fl. A. 


